Poslanici Skupštine Srbije sa ministrom turizma Albanije - Kosovo Online\nPoslanici Skupštine Srbije sa ministrom turizma Albanije\n30. Jun 2021. • 22:04\nČlanovi Poslaničke grupe prijateljstva sa Albanijom u Skupštini Srbije, na čelu sa predsednikom Grupe Srbislavom Filipovićem, razgovarali su danas sa ministrom turizma i životne sredine Albanije Blendijem Klosijem, saošteno je iz Skupštine Srbije.\nFilipović je istakao da su Srbi i Albanci dva najbrojnija naroda na Balkanu i da stabilnost ovog regiona zavisi upravo od njihovih međusobnih dobrih odnosa i saradnje, prenosi Tanjug.\n"Bitno je razgovarati o svim temama i pitanjima, čak i o onim oko kojih se ne slažemo", naveo je Filipović i dodao da su zajednički interes Srbije i Albanije stabilnost, ekonomski napredak i evropske integracije.\nIzneo je uverenje da dva naroda mogu mnogo toga da postignu kroz bolje upoznavanje i saradnju, čemu veliki doprinos mogu dati parlamentarci, kao direktno birani predstavnici građana.\nNaveo je takođe i da poslednjih nekoliko godina postoji velika zainteresovanost građana Srbije za albansko primorje, kao i da je za Srbiju važno da se uvećaju turističke posete i privredna saradnja.\nMinistar turizma i životne sredine Albanije Blendi Klosi je izrazio zadovoljstvo posetom i mogućnošću da razgovara o turizmu, koji je od velike važnosti za Albaniju.\n"Interes obe države je da se uvećaju turističke posete i razmene. Povećanjem broja turista, stvaramo ambasadore prijateljstva, čime se povećava i međusobno razumevanje i potreba za saradnjom naše dve zemlje", istakao je Klosi.\nSastanku su prisustvovali i članovi grupe prijateljstva Snežana Paunović, Dragomir Karić, Uglješa Mrdić i Nenad Mitrović, kao i ambasador Albanije u Srbiji Ilir Bočka.\nOni su istakli važnost saradnje Srbije i Albanije, čemu veliki doprinos mogu dati parlamentarci i ukazali na značaj turizma i izgradnje saobraćajne infrastrukture, u cilju boljeg povezivanja dva naroda.\nSagovornici su posebno pohvalili inicijativu „Mali Šengen“, koju su zajednički predstavili predsednik Srbije Aleksandar Vučić, premijer Albanije Edi Rama i premijer Severne Makedonije Zoran Zaev.\nPredsednik Srbije Aleksandar Vučić primiće sutra u Palati Srbija ministra turizma i životne sredine Albanije Blendija Klosija, saopšteno je iz kabineta predsednika.\nposlanici Skupština Srbije Albanija ministar turizam životna sredina\nJeremić: Podrška Srbije kandidaturi Albanije za članstvo u SB UN „neoprezan korak“\nPredsednik Narodne stranke Vuk Jeremić u otvorenom pismu ministru spoljnih poslova Nikoli Selakoviću ponovio je tvrdnje da je podrška Srbije kandidaturi Albanije za članstvo u Savetu bezbednosti UN u naredne dve godine „izuzetno neoprezan korak“, prenosi Tanjug.\nAlbanija članica Saveta bezbednosti UN u naredne dve godine\nEU ponovo odlučila da ne otvori pregovore sa Albanijom i Severnom Makedonijom


jubilej Arhiva - Far\nPočetnaPosts Tagged "jubilej"\nVIDEO: Košarkaški klub “Dimitrovgrad” obeležio 75 godina svog postojanja\nU prisustvu velikog broja zvanica, gostiju, bivših i sadašnjih košarkaša i građana, Košarkaški klub “Dimitrovgrad” obeležio je veliki jubilej - 75 godina postojanja. Na prigodnoj svečanosti koja je održana u velikoj sali Centra za kulturu ujedno je i promovisana monografija “Caribrodski hram košarke – 75\n15 godina Evroregiona Nišava: Prekogranična i regionalna saradnja na korist svim građaima\nEvroregion Nišava ove godine obeležio je uspešnih 15 godina postojanja i rada. Tokom proteklih 15 godina Evroregion Nišava je zahvaljujući istrajnosti u posvećenom radu postao lider institucionalne regionalne i prekogranične saradnje i jedini je član Asocijacija evropskih pograničnih regiona (AEBR) iz ovog dela Evrope. Evroregion Nišava\nOsnovna škola "Hristo Botev" u Dimitrovgradu danas proslavlja 151. godišnjicu od svog osnivanja, ali jubilej nije obeležen na planiran način, imajući u vidu situaciju u vezi sa epidemijom koronavirusa. Direktorka škole Katarina Simeonov je za FAR rekla da je ova obrazovna ustanova organizovala niz aktivnosti zahvaljujući,\nPod motom „Da pravo svako – dete uživa lako“ u osnovnim školama i predškolskim ustanovama u svim gradovima u Srbiji od 7. do 13. oktobra biće obeležena Dečja nedelja. Konvencija Ujedinjenih Nacija o pravima deteta ove godine obeležava veliki jubilej, 30 godina od potpisivanja ugovora u\nZa nama je prva decenija održavanja međunarodnog uspona na Ruj. Posebna je to planinarsko-kulturna manifestacija. Najveća na ovim prostorima, delom zbog svoje sopstvene snage, još više zato što je po modelu organizovanja međunarodnog uspona na Ruj, i posle njegovog pokretanja, pokrenuto sijaset ovakvih događaja na\nPlaninari iz Srbije i Bugarske 22. juna u 10. jubilarnom pohodu na planinu Ruj\nPod sloganom „Ruj – decenija druženja“ u subotu, 22. juna, biće održan 10. jubilarni međunarodni uspon na planinu Ruj. Ovo je jedna od najmasovnijih i najsadržajnijih planinarsko-kultrunih manifestacija u ovom delu Evrope. Posebnost ove akcije ogleda se u istovremenom izlasku i druženju planinara na vrhu Ruj\nProslava jubileja PU “8. septembar” uz šarenilo boja i vesele tonove\nPrigodnom svečanošću predškolska ustanova “8. septembar” iz Dimitrovgrada obeležila je svoj jubilej - 50 godina postojanja U slavljeničkoj atmosferi, uz šarenilo boja i vesele tonove, pred brojnom publikom u hali sportskog centra, predstavila su se deca iz svih objekata. Pesmom, igrom, kostimima i svojim osmesima\nPredstava “Sve su reči i note pune čari i lepote” mališana PU “8. septembar”\nPovodom obeležavanja jubileja 50 godina postojanja predškolske ustanove “8. septembar”, u hali “STC Caribrod”, 13. juna, biće održana predstava mališana pod nazivom “Sve su reči i sve note pune čari i lepote”. Kako je izjavila Vera Vasov, direktorka ove ustanove, mališani su pripremili jednu interesantnu predstavu


"Dragović je neko kog ne možeš da kupiš, mnogo je to": Stanković i dalje fasciniran, pričao i o čuvenom dedi /VIDEO/ :: Sportal\nVeljko Ivanović - Vest objavljena: 14:40 - 13.05.2022\nMogao je Dragović da bira bundesligaški ili italijanski klub, odlučio je da dođe u Crvenu zvezdu i ispuni san.\nSportal_Stankovic o Dragovicu_ke_mc.mp4\nO tome je govorio i Dejan Stanković za Sportal u velikom intervjuu, uz poseban osvrt na neke nove klince.\n"Zvezda podigla lestvicu i dovođenjem Aleksandra Dragovića, reprezentativca Austrije, zatim i Nemanje Motike, fudbalera Bajerna. Koliko to znači za reputaciju i budućnost kluba", bilo je pitanje za Stankovića.\nJasna je poruka Stankovića i za nadolazeće generacije, koje imaju priliku da stasavaju i sazrevaju uz igrače poput Dragovića.\nTo je nešto što za klub sa Marakane nema cenu - Eraković je najbolji primer.\nVIDEO Stanković na ivici suza govorio o čuvenom dočeku Delija posle Šerifa\n19:29 - 01.05.2022\n"Pričali smo sa doktorima i prelomili da ne rizikujemo" Stanković objasnio prvi izostanak Ivanića u sezoni\nCrvena zvezda je lako prebrodila pretposlednje gostovanje u sezoni, prošla rutinski kroz Novi Sad (0:3) i došla na korak do odbrane titule.\nFK Crvena zvezda Fondacija "Dejan Stanković za Srbiju" Dejan Stanković


Prva stranka sve aktivnija u Srpskoj: Okosnica oko Duška Tadića | Srpskacafe\nUtorak, 24.10.2017., 11:39 Srijeda, 14.08.2019., 11:01\nPrva stranka na nivou Srpske planira okosnicu svog budućeg djelovanja napraviti oko Duška Tadića, njihovog novog predsjednika za RS i prošlogodišnjeg kandidata za gradonačelnika Banjaluke.\nIako se za razliku od Tadića, Prva stranka rijetko spominje na političkom nebu Srpske, ističu da se nisu „uspavali“ i da se predano pripremaju za izbore naredne godine.\n– Na sljedeće izbore izlazimo u izbornim jedinicama Banjaluke, Višegrada, Trebinja i drugim, gdje ćemo okupiti kvalitetne, obrazovane i časne ljude kojima je želja i cilj da promijenama utičemo na kvalitetniji i bolji život građana. Ono što smo obećali na tome radimo od prvog dana kada su završeni lokalni izbori. Želja I cilj je pokazati građanima da se danas radom I zalaganjem mogu pokrenuti I poboljšati mnoge stvari koje će biti od zajedničkog interesa za sve nas. Naš rad nije ostao neprepoznatljiv ni kod građana, a ni kod drugih političkih partija od kojih nam danas dolaze ponude za ulazak u razne koalicije – poručili su za SrpskaCafe iz Prve stranke.\nDuško Tadić za SrpskaCafe kaže da je tražio šansu od stranke da bude lider, što će iskoristiti da okupi “one koji misle i žele da nešto mijenjaju”\n– A te promjene neće biti lični ili interes stranke već prvenstveno interes zajednice i čitavog društva. U Prvu stranku pored starih članova su dobro došli svi istomišljenici koji žele da nam se pridruže – zaključio je Tadić i dodao da stranka zalaže za prestanak finasiranja političkih partija iz budžeta, prestanak stranačkog zapošljavanja, pronalazak kvalitetnog i sposobnog kadra koji će se uključiti u borbu sa problemima sa kojim se svakodnevno susrećemo.\nPrva stranka je osnovana 2014. godine, a na prošlim parlamentarnim izborima zabilježila je svoje prvo pojavljivanje, dok je odbor ove stranke u Banjaluci osnovan sedam mjeseci prije prošlogodišnjih lokalnih izbora.\nSam Tadić je, pored prošlogodišnje gradonačelničke kandidature, Banjalučanima postao prepoznatljivo lice jer je nosilac priče oko trim staze, koja će nakon višegodišnjih pokušaja uskoro postati realnost.\ndusko tadićPrva stranka


Ishodi učenja i nastava - INSTITUT ZA MODERNO OBRAZOVANJE\nIshodi učenja i nastava\nNaziv: Ishodi učenja i nastava\nCiljna grupa: Nastavnici, saradnici visokoškolskih ustanova\nU medijima se sve češće čuju termini nacionalni okvir kvalifikacija (NOK), kompetencije i ishodi učenja. Na tržištu rada je veliki broj nezaposlenih iako postoji relativno mnogo slobodnih radnih mesta, ali najveći broj nezaposlenih ne poseduje odgovarajuća znanja i veštine. Nameće se logičan zaključak da treba revidirati obrazovni sistem i uskladiti nastavne planove i programe sa realnim potrebama na tržištu. Kako bi se to moglo kvalitetno sprovesti, potrebno je prepoznati relevantne ishode učenja koji adekvatno opisuju zahtevane kompetencije traženih kadrova.\nOvaj seminar pojašnjava razliku između kompetencija, ciljeva učenja i ishoda učenja, i ukazuje na neophodnost pravilnog definisanja ishoda učenja primenom validnih glagola za njihov opis. Detaljno će se objasniti celokupan proces kako od standarda kvalifikacija koje je definisao NOK, preko njihovih opisanih kompetencija adekvatno definisati ishode za celokupan studijski program i kako te ishode prilagoditi nivou pojedinačnih predmeta. Ne manje značajno je i kako na osnovu definisanih ishoda kreirati i uskladiti nastavne planove i programe, kao i kako izvoditi nastavu na samim predmetima i koji sistem provere znanja izabrati kao relevantan.\nCilj seminara je uočavanje neophodnosti usklađivanja studijskih programa sa kompetencijama kadrova na tržištu rada i upoznavanje polaznika s osnovnim postavkama dobro definisanih ishoda učenja. Nakon seminara, polaznici će umeti da napišu adekvatne ishode na osnovu definisanih kompetencija, da prilagode podučavanje shodno navedenim ishodima i da primene relevantan sistem ocenjivanja, odnosno provere ishoda učenja.\nZašto kompetencije i ishodi učenja?\nOsnovne pojmovno-terminološke odrednice\nPravni okvir – dokumenti u kojima se pominju ishodi učenja\nDefinisanje kompetencija svršenih studenata\nDefinisanje ishoda na nivou studijskog programa\nDefinisanje ishoda na nivou pojedinačnih predmeta\nOcenjivanje – provera ishoda učenja\nAutori i realizatori: dr Svetlana Anđelić, dr Slavko Pokorni, dr Bojan Ristić, dr Aleksandar Kostić


Vreme 892 - Predsednicki izbori u Rusiji: Izbori za Medvedeva -->\nČetiri kandidata, koja se bore za mesto ruskog predsednika, ove nedelje počela su predizbornu kampanju u medijima. Kandidat partije Jedinstvena Rusija Dmitrij Medvedev, kako ga u Rusiji popularno nazivaju "naslednik" Putina, u startu je odustao od medijskih duela sa preostalim protivkandidatima, tvrdeći da je prezauzet obavezama potpredsednika vlade. Smatrajući takav gest svojevrsnim potcenjivanjem suparnika, od javnog suočavanja hteo je da odustane i lider komunista Genadij Zjuganov.\nSudeći po ispitivanjima javnog mnjenja, ulaganje u preskupe minute i sate u ruskim medijima za vreme predizborne kampanje slično je "jurišanju na vetrenjače": kandidat koga podržava Kremlj ima od 60 do 80 odsto procenata podrške birača, dok rejting nijednog od preostala tri kandidata – Genadija Zjuganova, Vladimira Žirinovskog i Andreja Bogdanova – ne prelazi deset odsto.\nKOMUNISTA, LIBERAL I MASON: Pa ko su ta preostala tri kandidata na predsedničkim izborima ili, možda je bolje postaviti pitanje, kakav je interes njihovog učestvovanja u trci za "tron" Ruske Federacije?\nGenadija Zjuganova (64) kandidovala je Komunistička partija i veteran je u trci za predsednika Ruske Federacije, jer četvrti put učestvuje na predsedničkim izborima. Najviše šansi da osvoji predsedničko mesto lider savremenih ruskih komunista imao je 1996. godine u trci sa Borisom Jeljcinom. Iako komunisti tvrde da su tada predsednički izbori bili falsifikovani, mediji smatraju da je izbor između Zjuganova i Jeljcina – u stvari nametnut kao izbor između predstavnika "prošlosti" i "loše budućnosti" – deo polittehnološke industrije ruskih oligarha koji su kreirali rusku političku scenu tokom devedesetih godina. Predsednički izbori u martu 2008. važni su za ruske komuniste jer će pokazati nivo popularnosti levičara u savremenom ruskom društvu. Istovremeno, osvojeni glasovi su za Zjuganova svojevrsno testiranje vlastitog političkog rejtinga koji bi mogao da utiče na njegovu buduću poziciju u Komunističkoj partiji. Sa druge strane, znatan broj komunista nije zadovoljan uslovima u kojima se održavaju predsednički izbori, posebno zbog zloupotreba administrativnog resursa i medija u korist provladinog kandidata Medvedeva. "Drugovi" predsedničke izbore nazivaju "političkom farsom" i predlažu Zjuganovu da povuče kandidaturu. Zjuganov je najavljivao moguće odustajanje, pa se jedno vreme "nećkao" oko javnih debata, ali je ipak pristao na pravila igre koja mu je nametnuo Kremlj. Iako se Komunistička partija Ruske Federacije smatra opozicijom Jedinstvenoj Rusiji, njihova uloga je značajna u kreiranju politike koju je tokom dvehiljaditih godina vodio Vladimir Putin. Zjuganov, baš kao i lider liberal-demokrata Žirinovski, često je davao "prećutnu" podršku Putinovim političkim reformama i delio s njim zajedničke stavove, pogotovo kada je reč o suzdržanom odnosu prema Zapadu i restauraciji geopolitičkog uticaja Moskve iz perioda SSSR.\nVladimir Žirinovski nema nameru da odustane od predsedničkih izbora, pa ni od javnih debata. Žirinovski je, u stvari, od svih predsedničkih kandidata najveća medijska ličnost. Kao i Zjuganov, on je politički "veteran" u ruskom višestranačju. Vladimir Žirinovski (62) ne propušta pozive ruskih medija, majstor je TV debata i narod voli da ga sluša. Izbori su ipak nešto drugo – na parlamentarnim izborima za rusku Dumu Liberalno-demokratska partija, koju Žirinovski vodi i koja ga je kandidovala na predsedničkim izborima, redovno zauzima visoku, ali ne i vodeću poziciju u ruskoj politici. Prema istraživanjima nekoliko ruskih agencija za ispitivanje javnog mnjenja, rusko izborno telo je spremno Žirinovskom, baš kao i Zjuganovu, da pruži od pet do devet odsto glasova.\nTreći kandidat, pored Zjuganova i Žirinovskog, za široku publiku je "novajlija": Andrej Bogdanov (37), kandidovan od malobrojne Demokratske stranke Rusije. Bogdanov prvi put učestvuje na izborima za predsednika Ruske Federacije i smatra se da je već u samoj predizbornoj kampanji politički prosperirao. S obzirom na to da je njegova stranka u decembru prošle godine na parlamentarnim izborima osvojila samo oko 90.000 glasova, Bogdanov je uspeo da sakupi čak dva miliona potpisa neophodna za kandidaturu na predstojećim predsedničkim izborima u martu. Bogdanov sebe prvenstveno predstavlja kao masona i planira da mu predizborna kampanja u medijima bude napravljena poput rijaliti šoua. Biografija Andreja Bogdanova je poznata po političkim aferama kratkoročnog (2002–2003) "preletanja" u partiju Jedinstvena Rusija i povratka u Demokratsku stranku Rusije na čije je čelo izabran 2005. godine. Takođe, izbor Bogdanova na čelo Demokratske stranke Rusije propraćen je političkim sukobom sa bivšim ruskim premijerom Mihailom Kasjanovom, koji je takođe pretendovao na to mesto. Veliki magistar Velike masonske lože Rusije Andrej Bogdanov postao je u junu 2007. godine. Njegov politički rejting teško je oceniti i on se prema raznim ispitivanjima kreće do šest odsto.\nKASJANOV I MEDVEDEV: Četvrti kandidat trebalo je da bude bivši ruski premijer Mihail Kasjanov, ali je izborna komisija uočila nepravilnosti u registraciji njegove kandidature i isključila ga iz predizborne trke. Naime, reč je o više od 10 odsto neregularno prikupljenih potpisa, od potrebna dva miliona za podršku kandidature, što prelazi dozvoljenu toleranciju od pet odsto. Izborni štab Kasjanova zbog takve odluke izborne komisije obratio se Vrhovnom sudu, a sam Kasjanov tvrdi da je na njegovu diskvalifikaciju direktno uticao predsednik Putin.\nMihail Kasjanov (51) bio je jedan od najbližih, bar po funkciji, saradnik Putina u njegovom prvom predsedničkom mandatu, da bi ga bez dubljih obrazloženja isti smenio 2004. godine sa pozicije predsednika vlade. Kasjanov predstavlja liberalnu i proevropsku političku struju u Rusiji. Prošle godine na parlamentarnim izborima bio je deo koalicije "Drugačija Rusija", a u poslednje tri godine prate ga medijske afere vezane za imovinu stečenu dok je bio na državnoj funkciji i za gubljenje glavne pozicije u Demokratskoj stranci Rusije koju je zauzeo mason Bogdanov.\nNa kraju i poslednji, četvrti zvanični predsednički kandidat – prvi potpredsednik vlade, šef saveta direktora Gasproma i politički "naslednik" Putina, Dmitrij Medvedev, koga je još prošle godine kao svog predsedničkog kandidata istakla vodeća partija u ruskoj Dumi, Jedinstvena Rusija. Iako se u srpskoj štampi mnogo pisalo o Medvedevu, prisetimo se nekoliko ključnih stvari: Dmitrij Medvedev (43) u stopu prati politički uspon Putina još od 1990. godine. Tada, još pre raspada Sovjetskog Saveza, Medvedev je sa 25 godina počeo da radi u gradskoj kući Lenjingrada u odeljenju spoljnih poslova, gde je na mesto šefa nakon povratka iz Istočne Nemačke postavljen Vladimir Putin. Upravo iz tog odeljenja Lenjingradske "kuće" izašlo je više ljudi koji su danas uticajni u Ruskoj Federaciji, među kojima je i sadašnji premijer Viktor Zupkov. Kada je odlazeći predsednik Ruske Federacije Boris Jeljcin 1999. godine imenovao Vladimira Putina za predsednika vlade, sa njim u Moskvu doputovao je i Dmitrij Medvedev. Najpre u administraciju vlade, da bi nakon imenovanja Putina za predsednika Ruske Federacije počeo da radi u njegovom kabinetu. Medvedeva mediji smatraju blažim političarem od Putina i pragmatikom okrenutim prema Zapadu. Prema ispitivanju javnog mnjenja Analitičkog centra Jurija Levade, Medvedev je u decembru 2007. godine imao viši rejting, 79 odsto, u odnosu na Putina uoči drugog mandata 2004, koji je tada imao oko 72 odsto podrške.\nZnači, svaki od pomenutih predsedničkih kandidata svestan je predvidljivog ishoda predsedničkih izbora u Rusiji koji će se održati 2. marta, a njihovo učešće, po svemu sudeći, više se odnosi na vlastitu promociju i preispitivanje podrške u sopstvenim redovima. Takođe, učesnici predsedničkih izbora svojim učešćem svesno daju legitimitet izborima, iako ih kritikuju i nazivaju "političkom farsom".\nSudeći po poslednjim izborima za Dumu u decembru prošle godine i pripremi za predsedničke izbore u martu, demokratija u Rusiji transformisala se u novi model, sličan istočno azijskom konfučijanskom koji bi mogao da bude novina u teoriji politikologije s obzirom na to da je reč o državi sa hrišćanskom i slovenskom većinom. Karakteristike takvog modela demokratije su nepromenjivost političke opcije i autoritarnost; iako je vlast legitimna, nivo novog ruskog političkog modela demokratije najverovatnije će se meriti po ponašanju vlasti u kontekstu upotrebe ovlašćenja i odnosu prema opoziciji.


Radio TV Stara Pazova - VODOVOD: Racionalno trošite vodu, ne zalivajte bašte i ne punite bazene vodom iz vodovoda, u suprotnom restrikcije\nVODOVOD: Racionalno trošite vodu, ne zalivajte bašte i ne punite bazene vodom iz vodovoda, u suprotnom restrikcije\nIz JKP Vodovod i kanalizacija saopštavaju da je usled visokih temperatura došlo do velikog povećanja potrošnje vode. Moli se stanovništvo da vodu troši racionalno kako ne bi došlo do smanjenja pritiska ili potpunog obustavljanja vodosnabdevanja u određenom periodu.\nMole se građani da ne zalivaju travnjake, bašte, poljoprivredno zemljište i ne peru automobile i betonske površine vodom iz gradskog vodovoda. Takođe, apeluje se na građane da vodu iz vodovoda ne koriste za punjenje bazena, rezervoara i slično.\nIz Vodovoda navode da se samo sprečavanjem neracionalne, nepotrebne i nerazumne potrošnje dok traju ove visoke temperature može održati stabilnost u vodosnabdevanju.


Završna smotra sela Rasinskog okruga u Trsteniku\nPočetna » Život na selu » Priče sa sela » Završna smotra sela Rasinskog okruga u Trsteniku\nU sali Doma kulture u Velikoj Drenovi, koja je prošlogodišnji pobednik Takmičenja sela za Rasinski okrug, održana je smotra kulturno-umetničkog programa sela pobednika u svojim opštinama a sa prostora Rasinskog okruga.\nOve godine su se takmičili predstavnici opština Trstenik, kao domaćina, Ćićevac, Varvarin i Aleksandrovac, kao i Grada Kruševca.\nOvakve smotre su izuzetno korisne za poboljšanje kvaliteta društvenog života na selima!\nNa prostorima Rasinskog okruga ova manifestacija ima višedecenijsku tradiciju i čitava sela tokom cele godine daju svoj doprinos da u trenutku žiriranja budu potpuno spremna za najviše ocene. I ove godine je petočlani žiri imao težak zadatak. Sve opštine učesnice i Grad Kruševac izabrali su po jednog predstavnika iz jedne oblasti za članove žirija, a zatim su nekoliko dana pre završne manifestacije obilazili sva sela i ocenjivali i procenjivali stanje na terenu.\nSela ovogodišnji pobednici u svojim opštinama su Makrešane sa teritorije Grada Kruševca, Velika Vrbnica sa područja opštine Aleksandrovac, Poljna sa teritorije opštine Trstenik, Obrež sa područja opštine Varvarin i sa teritorije opštine Ćićevac selo Pločnik.\nRealna šansa da se u selima uz pomoć lokalnih samouprava unapredi život u svim segmentima razvoja!\nŽiri je sve takmičare ocenjivao u pet kategorija: poljoprivreda, ekologija, infrastruktura i uređenje sela, kultura i obrazovanje i sport.\nOpšti utisak je da su se svi predstavnici odlično pripremili i da je bilo teško odabrati najboljeg u sveukupnom plasmanu, ali je ipak odluka pala na selo Makrešane, koje će sledeće godine biti domaćin manifestacije.\nPoljna je nagrađena za najuspešniji nastup!\nPredstavnik opštine Trstenik, selo Poljna, nagrađeno je za najuspešniji nastup, i to nastup kulturno umetničkog društva iz ovog sela „Todor Bušetić Toša“, a značajna priznanja su pripala i selu Velika Vrbnica iz opštine Aleksandrovac za infrastrukturu i uređenje sela, kao i za uspehe u ekološkom održavanju sela, ali i za najbolje organizovanu manifestaciju tokom godine „Glišićevi dani“. Najbolju prezentaciju svojih uspeha, po oceni žirija, imalo je selo Pločnik iz optine Ćićevac, a Varvarin je nagrađen za najbolje obrazovanje u selu Obrež. Podeljene su i brojne pojedinačne nagrade iz različitih oblasti.\nPredsednik žirija, Čedomir Milosavljević, uručio je pojedinačne nagrade najboljima!\nDirektorka Kulturnog centra Kruševac, Violeta Kaplarević je na ovoj smotri stvaralaštva i razvoja naglasila da se u Kruševcu već 44. godine organizuje ovo takmičenje i da grad izdvaja značajna sredstva za tu namenu, pa je tako ove godine izdvojeno milion dinara iz budžeta.\nNagradu pobedniku je ispred domaćina uručio Goran Čakaranović, pomoćnik predsednika opštine Trstenik, a predsednik MZ Makrešane, Bojan Đorđević, zahvalio se na priznanju, i naglasio da su izuzetno ponosni jer su po oceni žirija osvojili maksimalan broj bodova iz oblasti poljoprivrede i kulture, ali su visoko ocenjeni i iz ostalih oblasti.\nOrganizatori završne manifestacije su opština Trstenik, Narodni univerzitet Trstenik i Mesna zajednica Velika Drenova, kao prošlogodišnji regionalni pobednik, a direktorka Narodnog univerziteta u Trsteniku, Svetlana Lazić, istakla je da je na završnoj večeri pobedila mladost i lepota folkolra i srpskih običaja.\nPredsednik žirija, Čedomir Milosavljević, uručio je pojedinačne nagrade najboljima.\nOvakve smotre su izuzetno korisne za poboljšanje kvaliteta društvenog života na selima, ali i prilika da se upoznaju i druže žitelji relativno udaljenih mesta i tako ostvare nova prijateljstva. Manifestacije ovog tipa pružaju realnu šansu da se u selima uz pomoć lokalnih samouprava unapredi život u svim segmentima razvoja.\nPrisustvovali smo prskanju lešnika blizu Rtnja i saznali kako se tu živi


Trivan: Nova lokacija u Obrenovcu sa nelegalnim otpadom stravičan zločin\nBeta 2. februara 2018. 19:25\nMinistar zaštite životne sredine Goran Trivan obišao je u obrenovačkom ataru novu lokaciju sa nelegalno zakopanim potencijalno opasnim otpadom otkrivenu rano jutros, rekavši da predstavlja stravičan zločin prema nacionalnom zdravlju i prirodi.\nKako je saopštilo Ministarstvo zaštite životne sredine, u daljem toku istrage biće utvrdjeno poreklo otpada i u kojoj meri je opasan za život i zdravlje.\n„Pretpostavljamo da je moguće da se radi o organizovanoj grupi. Ali i ova akcija pokazuje da se se nismo, niti ćemo se zaustaviti“, kazao je Trivan i dodao da je ekološka bezbednost jedno od vitalnih pitanja celokupne bezbednosti Srbije.\nTrivan je kazao jedan od načina da se ekološki zločini zaustave jeste da se utvrdi gde se i šta nalazi po Srbiji, na čemu se strateški i organizovano radi.\n„Sve što bude pronadjeno biće istraženo i analizirano, a javnost će pravovremeno i u potpunosti biti obaveštena o svemu. Važno je da i gradjani budu podrška, da obaveste ministarstvo ukoliko sumnjaju da na nekim mestima postoji opasni otpad“, kazao je Trivan.\nSavetnik ministra Slobodan Tošović rekao je da se na osnovu prvog uvida može reći da je reč o otpadu industrijskog porekla, mogućem opasnom otpadu, a pošto je lokacija slične veličine kao ona u Vukićevici može se pretpostaviti da su u pitanju i slične količine.\nNova lokacija sa otpadom otkrivena je u saradnji sa Bezbednosnom informativnom agencijom i Osnovnim javnim tužilaštvom iz Obrenovca, piše u saopštenju.


Energyobserver - OVA DIJAMANTSKA BATERIJA MOŽE DA TRAJE 28.000 GODINA\nNaime, u jezgru ove baterije nalaze se radioaktivni izotopi (radioizotopi) koji proizvode velike količine toplote. Ovo jezgro okružuje nekoliko slojeva presvučenih monokristalnim i polikristalnim dijamantima koji štite jezgro i omogućavaju brzu konverziju toplote u električnu energiju, objašnjeno je na sajtu kompanije.\nPolikristalni dijamant je poznat kao najprovodljiviji materijal koji je uz to i najtvrđi, dvanaest puta je čvršći od nerđajućeg čelika, te je gotovo nemoguće oštetiti ili polomiti ga. Takođe, ovaj materijal ima sposobnost zadržavanja zračenja pa je zahvaljujući njemu ova baterija izuzetno otporna i bezbedna.\nA sada dolazi najbolji deo: tim koji je razvio tehnologiju nano – dijamantske nuklearne baterije tvrdi da je njena primena doslovno neograničena – može da napaja mobilne telefone, brojne uređaje i električne automobile, a baterije malo većih dimenzija biće pogodne čak i za avione i rakete.\nNeograničeno korišćenje telefona ili kilometri vožnje bez potrebe za punjenjem zvuče kao „ostvarenje sna“, ne samo za nas korisnike, već i za životnu sredinu. Baš zato ova kompanija budućnosti razvija prvi prototip baterije namenjen proizvodnji a, prema trenutnim najavama, u prodaji bi se mogle naći već 2023. godine.\n„Verujemo u koegzistenciju inovacija i zdrave životne sredine. Verujemo da je naša odgovornost primeniti inovacije koje poboljšavaju životni standard, a istovremeno biti održive i ekološki prihvatljive.”, piše na sajtu ove kompanije.


14. Feb 2020 2446\n“Iako je Vlada RS Zakonom o podsticajima u privredi RS omogućila povrat dijela doprinosa, određeni broj poreskih obveznika ne pridržava se zakonskih propisa, te isplaćuje dio plate u koverti, a radnika prijavljuje na minimalni iznos plate čime čini utaju poreza i doprinosa,” ističu za Mondo u Poreskoj upravi RS.\n“Poreska uprava RS je za deset mjeseci prošle godine izvršila 132 kontrole poreskih obveznika koji su isplaćivali minimalna ili ujednačena lična primanja, te su kod njih 76 utvrđene nepravilnosti kod obračuna poreza I doprinosa zbog čega je naloženo plaćanje obaveza po osnovu doprinosa u iznosu od 1,5 miliona KM, a po osnovu poreza 387.151 maraka,” naglasili su u Upravi.\n“Oni sve to mogu prijaviti na brojeve telefona i elektronsku adresu Porske uprave RS, inspektori će po zaprimljenoj prijaviti istražiti tog obveznika,” apelovali su u Poreskoj.\n“Evidentno je da postoji nesrazmjera između radnika bez kvalifikacije i onih koji se nalaze u evidenciji a koji primaju minimalnu platu. Minimalna plate je, inače, zaštitna kategorija za nekvalifikovane radnike i Savez sidnikata zajedno sa granskim sindikatima konstantno ukazuje na zloupotrebu najniže plate,” istakla je Radoševićeva.\n“Ako se podsjetimo na ranije podatke, koje je objavljivao Fond PIO, pokazalo se da je pet do šest hiljada visokoobrazovanih radnika prijavljeno na najnižu platu ili neku platu koja je u par maraka iznad te plate, tako da ta negativna pojava postoji još iz ranijeg perioda i pokazalo se da se u velikoj mjeri zloupotrebljava i da se radnici prijavljuju na minimalac, a da im se razlika isplaćuje u koverti,” naglasila je Radoševićeva.\nTagovi: plata poslodavci radnici


NBS zadržala referentnu kamatu i pozorila na OPREZNOST zbog kretanja izvan Srbije\nIzvršni odbor Narodne banke Srbije odlučio je na današnjoj sednici da referentnu kamatnu stopu zadrži na nivou od 2,5 odsto. Donoseći takvu odluku, Izvršni odbor je, pre svega, imao u vidu očekivano kretanje inflacije i drugih makroekonomskih pokazatelja iz domaćeg i međunarodnog okruženja u narednom periodu, kao i dosadašnje ublažavanje monetarne politike, saopšteno je iz NBS.\nInflacija će, kao i prethodnih godina, biti pod kontrolom i u narednom periodu, ističe Izvršni odbor, i podseća da je ona u avgustu usporila na 1,3 procenta međugodišnje usled daljeg smanjenja doprinosa cena voća i povrća inflaciji s dolaskom nove poljoprivredne sezone.\nNa niske inflatorne pritiske ukazuje i bazna inflacija, koja je i dalje niska i stabilna, kao i inflaciona očekivanja finansijskog sektora i privrede, koja se i za godinu i za dve godine unapred nalaze u donjoj polovini ciljanog raspona, dodaje se u saopštenju.\nOpreznost u vođenju monetarne politike je, napominje centralna banka, i dalje potrebna, pre svega zbog kretanja u međunarodnom okruženju.\nNBS ocenjuje da su međunarodno finansijsko i robno tržište u velikoj meri pod uticajem neizvesnih trgovinskih politika vodećih svetskih ekonomija i usporavanja globalnog rasta.\nPodršku globalnoj ekonomiji, ukazuje NBS, daju monetarne politike vodećih centralnih banaka - Evropska centralna banka je u septembru započela da sprovodi nove monetarne podsticaje, dok je Sistem federalnih rezervi, u skladu sa očekivanjima, u septembru ponovo snizio referentnu kamatnu stopu, što bi trebalo da da dodatni pozitivan doprinos globalnim finansijskim uslovima.\n"Međutim, neizvesno je koliko će se monetarna politika vodećih centralnih banaka u narednom periodu razlikovati od očekivanja tržišta, što bi moglo da utiče na tokove kapitala prema zemljama u usponu. Neizvesno je i kretanje cena nafte i primarnih poljoprivrednih proizvoda na svetskom tržištu, s obzirom na složen uticaj brojnih faktora na strani ponude i tražnje, zbog čega je neophodno oprezno vođenje monetarne politike", dodaje NBS.\nIzvršni odbor ističe da je otpornost naše privrede na eventualne negativne uticaje iz međunarodnog okruženja povećana, zahvaljujući smanjenoj internoj i eksternoj neravnoteži, povoljnim makroekonomskim izgledima za naredni period, kao i sve višem nivou deviznih rezervi naše zemlje.\nPovoljna fiskalna kretanja uz ostvarenje suficita javnih finansija, prisutna tokom prethodne dve godine, nastavljena su i ove godine, a deficit tekućeg računa platnog bilansa u punoj meri pokriven je neto prilivom stranih direktnih investicija.\nKretanje aktuelnih ekonomskih pokazatelja ukazuje na rast aktivnosti u naftnoj i hemijskoj industriji nakon završenih remonta, što uz veći rast građevinarstva i usluga vodi ubrzanju rasta bruto domaćeg proizvoda tokom trećeg tromesečja.\nOvakva kretanja su u skladu s našom projekcijom privrednog rasta od 3,5 odsto u ovoj godini, koji će biti vođen domaćom tražnjom, tj. investicijama i potrošnjom.\nSrbija je treća u svetu po zaradi od IZVOZA VIŠANJA, a nisu vam potrebna velika sredstva da počnete uzgoj\nSrbija je na sedmom mestu u svetu po proizvodnji višanja, a na čak trećoj poziciji prema vrednosti izvoza ovog voća.


Jedriličarska ekipa Vojne akademije učestvovala je na prestižnoj regati u Livornu (Italija), od 25. aprila do 2. maja 2018. godine i osvojila 16 mesto u svetu, treće mesto na Mediteranu i četvrto mesto u klasifikaciji zemalja Mediterana i Crnog mora.\nPozivu italijanske Pomorske vojne akademije i grada Livorna, ove godine se odazvalo 23 države iz Evrope, Azije, Afrike i Južne Amerike koje su se takmičile u klasi jedrilica Tridente 16. Pored vojnih reprezentacija, na regatnom polju su učestvovali i olimpijski i svetski prvaci.\nU ekipi Vojne akademije bili su kapetan fregate dr Slobodan Radojević, vođa ekipe, i posada koju su činili poručnik korvete Aleksandar Jovanović iz Rečne flotile – skiper i kadeti Nikola Radosavljević, Uroš Kostić, Jelena Paunović i Luka Andrić. Vojna akademija od 2003. godine učestvuje na ovom eminentnom takmičenju, gde smo postigli zapažen rezultat i pored nedostatka vlastitih jedrilica za obuku i loših vremenskih prilika. Zbog jakih olujnih vetrova i visine talasa u Ligurskom moru regata je bila prekinuta tako da je od planiranih 45 trka realizovana samo 21.\nTokom boravka, našu delegaciju primili su gradonačelnik grada Livorna i načelnik Pomorske vojne akademije Italije, a u centru Livorna održana je parada svih delegacija koju su pozdravili brojni građani i propratili pisani i elektronski mediji.\n- Ovim su nastavljeni veliki uspesi naše jedriličarske ekipe na međunarodnim takmičenjima. Bili smo predstavnici jedine kontinentalne države koja se pripremala na reci, a uspeli smo da pobedimo, ekipe iz pomorskih država Francuske, Turske, Egipta, Belgije, Bugarske, Tunisa, Katara, Omana, izjavio je vođa ekipe kapetan fregate Slobodan Radojević.\nPrvo i treće mesto osvojila je ekipa kadeta italijanske Pomorske vojne akademije, a drugo mesto ekipa Pomorske vojne akademije Meksika. U klasifikaciji zemalja Mediterana i Crnog mora prvo mesto osvojila je Italija, drugo Maroko, dok je treće mesto pripalo ekipi Rumunije.\nNa ovoj “Međunarodnoj jedriličarskoj nedelji” je bilo prisutno preko dve hiljade učesnika (među kojima i svetski i olimpijski prvaci), koji su se takmičili u svim klasama jedrilica. Regata u klasi jedrilica Tridente 16 u kojoj se takmičila naša ekipa predstavlja svojevrsno “Svetsko jedriličarsko prvenstvo akademija”, jer svake godine okuplja veliki broj jeriličarskih ekipa iz celog sveta.\nOrganizacija ovog takmičenja protekla je na visokom nivou sa velikim respektom i uvažavanjem prema našoj Vojnoj akademiji i našoj zemlji od strane domaćina kao i svih šefova delagacija drugih zemalja.\nNa osnovu svega na ovoj manifestaciji očigledno je da, bez obzira što smo bili jedina kontinentalna zemlja i jedina država učesnica sa Zapadnog Balkana, uživamo veliki ugled među najvećim pomorskim državama i da se veoma ceni naš sistem školovanja i obuke brodskog kadra.\nBoravak i mogućnost prisustva u kabinetima i poligonima Pomorske vojne akademije Italije je bio od velikog značaja i pozitivnog uticaja na školovanje kadeta roda rečnih jedinica. Delegacija je imala priliku da vidi sistem obuke na brodskim simulatorima i da uporedi sa našim iskustvima u ovoj oblasti. Domaćini su bili prezadovoljni ponašanjem i boravkom naših kadeta, i uputili su našoj ekipi i zvaničan poziv, da i sledeće godine uzmemo učešće na ovoj regati.\nPripreme ekipe su se odvijale na Vojnoj akademiji i na Savi, na pozajmljenim jedrilicama tipa mikrotoner i tipa 420 u vlasništvu Akademskog jedriličarskog kluba Jedriličarskog saveza Srbije.


Ministarstvo privrede: Radnicima fabrike Fijat nedovoljno sve što je Vlada predložila | Nova Ekonomija\nMinistarstvo privrede: Radnicima fabrike Fijat nedovoljno sve što je Vlada predložila\n15.07.2017. 22:07 Beta 0\nMinistarstvo privrede Srbije je danas u saopštenju ocenilo da je Štrajkačkom odboru kragujevačke fabrike Fijat Krajsler automobili (FCA) nedovoljno sve što je Vlada Srbije predložila i da je jedino na čemu su insistirali da im Vlada garantuje osnovnu platu od 45.000 dinara, što nije moguće u ovom trenutku.\nKako se navodi u saopštenju, u razgovorima sa Štrajkačkim odborom, predsednica Vlade Srbije Ana Brnabić i Ministarstvo privrede izrazili su "apsolutnu spremnost da se podrže radnici i otvore sva pitanja koja oni smatraju važnim", ali da je štrajkačima to nedovoljno.\nPovodom ostalih zahteva štrajkača, Ministarstvo kaže da je izražena spremnost da se u saradnji s upravom grada Kragujevca reši prevoz radnika u večernjim časovima, što je potvrdio i tamošnji gradonačelnik, kao i da se pokrene analiza proizvodnog procesa i svih radnih stanica u cilju optimizacije.\nTakođe je, ističe Ministarstvo, iskazana spremnost da se uvede "bonus efikasnosti" od 2017. godine koji će se isplaćivati u februaru svake godine za prethodnu godinu i koji će ući u nove kolektivne ugovore o kojima će se odmah ući u pregovore.\nKako navodi Ministarstvo privrede, postoji spremnost da se razgovara o dodatnom povećanju plata iako je, kako se podseća, u poslednjih osam meseci, FIAT dvaput povećao plate u novembru 2016. i martu 2017. godine.\n"Štrajkački odbor FIAT-a je smatrao da je sve ovo nedovoljno i jedino na čemu su insistirali je da Vlada garantuje osnovnu platu od 45.000 dinara, što nije moguće u ovom trenutku, u skladu sa Ustavom i Zakonom", navodi se u saopštenju.\nVlada Srbije i Ministarstvo privrede su bili i ostaće na raspolaganju i Štrajkačkom odboru i radnicima FIAT-a 24 časa svakoga dana u nedelji kako bi se kroz razgovore došlo do rešenja situacije, pručuje saopštenju.\n"FIAT nije važan samo za radnike koji u ovoj fabrici u Srbiji rade i njihove porodice, već i za celu Srbiju", ocenjuje Ministarstvo i apeluje na predstavnike radnika i radnike da budu svesni posledica koje može da ima sve ovo što se u protekle dve nedelje dešava.\nMinistarstvo smtra i da se štrajkom šalje "neozbiljna poruka svim potencijalnim investitorima" i podseća da su u toku razgovori sa 53 projekta ukupne vrednosti veće od milijardu evra.\nŠtrajkački odbor FCA Srbija saopštio je danas da čeka na odgovor Ministarstva privrede kojem je u petak dostavio svoju verziju protokola za pregovore sa poslodavcem uz posredovanje Vlade.\nPredsednik Štrajkačkog odbora Zoran Marković je rekao Beti da je Štrajkačkom odboru juče po podne Ministarstvo privrede ponudilo protokol za prekid štrajka, umesto protokola za pregovore, zbog čega je Štrajkački odbor sačinio svoj predlog i uputio ga Ministarstvu privrede.\n"Ako prođe ovakav protokol sa garancijama koje tražimo za štrajkače, znači da su ispunjeni uslovi za prekid štrajka i početak pregovora Štrajkačkog odbora i FCA", rekao je Marković.\nŠtrajk u FCA je počeo 27. juna, a štrajkači traže povećanje zarada, reorganizaciju, isplatu bonusa za efikasnost i dodatnih troškova prevoza.


Poslanici o statusu državne imovine | Republika Srpska\nNaslovna Vijesti Poslanici o statusu državne imovine\nPoslanici o statusu državne imovine\nPoslanici Narodne skupštine RS razmatraće na posljednjoj redovnoj sjednici u ovom mandatu, koja počinje danas, Nacrt zakona o statusu državne imovine koja se nalazi na teritoriji RS a pod OHR-ovom je zabranom raspolaganja.\nMeđu tačkama predloženog dnevnog reda, poslanici po hitnom postupku treba da razmatraju Prijedlog zakona o klasifikaciji djelatnosti i Registru poslovnih subjekata po djelatnostima u RS, te izmjene i dopune Zakona o privatizaciji državnih stanova, Zakona o porezu na dohodak i Zakona o privatizaciji poslovnih prostorija, garaža i poslovnih zgrada.\nNa dnevnom redu su i izmjene i dopune Razvojnog programa RS za period od 2010. do 2012. godine, Izvještaj o poslovanju Investiciono-razvojne banke RS za 2008. sa izvještajem nezavisne revizije, te godišnji izvještaji Agencije za bankarstvo RS, RTRS-a, Regulatorne komisije za energetiku, Ombudsmana BiH i VSTS-a.\nPoslanici u parlamentu RS izjašnjavaće se i o tri odluke o zaduženjima: prema Evropskoj uniji s Memorandumom o razumijevanju, prema Evropskoj investicionoj banci za projekat vodovoda i kanalizacije i prema Evropskoj banci za obnovu i razvoj za projekat vodovoda i kanalizacije u Bijeljini.\nPočetak 38. redovne sjednice zakazan je za 10.00 časova.


Izložba radova Umetničke kolonije Ečka | TV KANAL 9 NOVI SAD\nNaslovna EMISIJE Izložba radova Umetničke kolonije Ečka\nIzložba radova Umetničke kolonije Ečka\nVIDEO K9: U Savremenoj galeriji Zrenjanin otvorena je izložba radova nastalih u Umetničkoj koloniji Ečka\nIzložba radova nastalih u umetničkoj koloniji Ečka u okviru 39. susreta akvarelista otvorena je u Savremenoj galeriji u Zrenjaninu.\nU tom kontekstu odabrana je grupa od petoro umetnika koji su od 5. do 9. jula boravili u Umetničkoj koloniji Ečka a to su Iva Kuzmanović, Nadežda Kirćanski, Vladimir Miladinović, Mirjana Boba Stojadinović i Rade Tepavčević gde su se pored različitog pristupa i shvatanja ove tehnike bavili i različitim temama.\nIzbor akvarela kao medija, odnosno tema koje se najčešće slikaju ovom tehnikom, omogućio je umetnicima da o različitim teškim, neprijatnim i traumatičnim temama, koje opterećuju savremeno društvo, a koje mogu biti ličnog, lokalnog ili globalnog tipa, dopru do širokog kruga lјudi. O svom radu u Koloniji govorila je Mirjana Boba Stojadinović.\nPoslednjih godina, pa tako i ove, u ečanskoj koloniji borave umetnici koji, pored toga što mogu da se izražavaju u tehnici akvarela, slobodni su da je kombinuju sa drugim vizuelnim medijima koji su zastupljeni u njihovom radu, ili da, uzimajući u obzir neke njene osobine, razmatraju sam medij akvarela.\nSelektor 39. Susreta akvarelista je Slavica Popov, viši kustos Savremene galerije Zrenjanin. (Prilog KTV Zrenjanin)\nPrethodni tekstŠkola DA, droga NE\nSledeći tekstBez tople vode zbog havarije u Janka Čmelika


Opozicija u Crnoj Gori najavljuje hitnu akciju - Sputnjik Srbija\n13:53 30.11.2018 (osveženo 14:40 30.11.2018) Preuzmite kraći link\nUmesto da se u društvu opterećenom podelama uspostavi i zaživi dijalog i zajednički poradi na strategiji izlaska iz duboke društveno-ekonomske krize, aktuelna crnogorska vlast demonstrira silu prema političkim neistomišljenicima, navodi se u saopštenju SNP.\nIz ove stranke posebno osuđuju način i vreme kada je hapšenje izvršeno.\n„Hapšenjem narodnog poslanika nakon završetka sednice parlamenta, mimo svih zakonskih procedura, upućuje se poruka svim segmentima društva da je brutalna sila dozvoljena i da se uvodi opšte bezakonje u političkim obračunima. Šteta učinjena ovakvim činom je već nenadoknadiva“, stoji u saopštenju.\nNa Medojevićevo hapšenje reagovala je i Prava Crna Gora. U momentu dok desetine optuženih, pa čak i osuđenih lica, slobodno šetaju Crnom Gorom i nesmetano ulaze u nju i izlaze iz nje, crnogorska policija drznula se da hapsi opozicionog poslanika, bez ikakve dileme po nalogu Mila Đukanovića i Duška Markovića.\n„U svetlu ovog događaja, ni u kom slučaju ne treba zaboraviti važnu činjenicu: ideolog DPS-a i donedavni politički sabrat Mila Đukanovića, Svetozar Marović, mesecima izbjegava pravdu, iako je zvanično i pravosnažno osuđen na zatvorsku kaznu. S tim u vezi, Prava Crna Gora najoštrije osuđuje politički motivisano hapšenje poslanika Nebojše Medojevića, pogotovo imajući u vidu da je sinoćnje hapšenje iza ponoći, u maniru hapšenja notornih svetskih dilera droge, suprotno čak i domaćoj pravnoj praksi, kada je reč o odbijanju svedočenja. Vodeći se logikom: kad jednom krenu da hapse opozicione predstavnike, onda više nemamo prava na razlike u političkim stavovima i mišljenjima, imamo isključivo pravo i obavezu da se pod hitno ujedinimo i stanemo u isti red“, navodi se u saopštenju Prave Crne Gore.\nMedojevićevo hapšenje pokazuje da je crnogorski parlament samo paravan za demokratiju, poligon u kome se simulira slobodna reč, dok policija sa druge strane vrata zvecka oružjem i lisicama, dodaje se u saopštenju.\n„Pokazalo se da je želja DPS-a da opoziciji ponudi fer i ravnopravne uslove kroz skupštinske odbore zapravo bila farsa i danajski dar. Stoga, bez želje za mudrovanjem, a pogotovo bez želje za dociranjem, pozivamo prijatelje iz Demokratskog fronta, stavljajući sada po strani razlike u političkom pristupu, da što pre, za dobrobit čitavog društva, a ne samo gospodina Medojevića, napuste klopku zvanu parlament i njegova radna tela, te da pod hitno, kao stranka čiji je poslanik uhapšen, iniciraju veliki sastanak opozicije i svih slobodnih segmenata društva, na kome bi sinhronizovali delovanje, makar to bilo samo u ovom slučaju — slučaju bez presedana“, stoji u saopštenju Prave Crne Gore.\nNa Medojevićevo hapšenje reagovala je i Doris Pak, nekadašnji izvestilac Evropskog parlamenta za Srbiju i Crnu Goru, a sadašnja predsednica ženske organizacije Evropske narodne partije, pozivom šefici evropske diplomatije Federiki Mogerini da reaguje.\n„Član crnogorskog Parlamenta Nebojša Medojević uhapšen je u Podgorici bez skidanja imuniteta. To se desilo u zemlji koja navodno sledeća ulazi u Evropsku uniju. Sramota. Mogerinijeva mora da reaguje“, napisala je Pakova na Tviteru.\nMedojević: Nema osnova za moje pritvaranje\nsaopštenja, pravda, reakcije, pravo, hapšenje, opozicija, hapšenje Nebojše Medojevića, Demokratski front, Nebojša Medojević, Crna Gora


Rukometni klub PartizanSezona 2014/2015 Archives - Rukometni klub Partizan\nVisoka škola socijalnog rada i restoran ”Varoš kapija” novi sponzori crno-belih\nSa velikom radošću obaveštavamo da je naš sponzorski pul jači za Visoku školu socijanog rada i restoran ''Varoš kapija''. Vlada Ilić, naš potrepdesdnik Skupštine i čovek koji je već 15 godina prijatelj kluba i član [...]\nMedalja za ponos!\nAleksandar Brković i Vanja Ilić su se vratili sa srebrom oko vrata iz Koreje u Beograd. Najuspešniji trener Partizana u novijoj istoriji i aktuelni kapiten ekipe, po mnogima i najbolji igrač na Univerzijadi, zajedno sa bronzanim [...]\nCrno-beli ”orlići” se spremaju za SP u Brazilu\nNajznačajnije rukometno takmičenje u 2015. godini, na kojem će Srbija učestvovati, je juniorsko svetsko prvenstvo koje će se od 20. jula do 02. avgusta održati u Brazilu. SP će ujedno biti poslednje veliko takmičenje u [...]\nRosić otisao iz Prokuplja\nBivši kapiten i jedan od najtrofejnijih igrača Partizana, uspešno je završio posao u Prokuplju i Topličanin uveo u viši rang. Posle zapaženog rada u matičnom RK Partizanu gde je kroz rad u mlađim kategorijama afirmisao i [...]\nBrković selektor juniora i kadeta Bahreina\nJedan od najtrofejnijih trenera u istoriji RK ''Partizan'', Aleksandar Brković, je postao selektor juniorske i kadetske reprezentacije Bahreina. Aleksandar Brković je u našem klubu proveo period od 1997. do maja 2014. godine prvo kao igrač, [...]\nVeterani u Grčkoj\nEkipa veterana, sastavljena od igrača iz Novod Sada, Rume i Beograda, uspešno brani boje Srbije na međunarodnom turniru u Veriji (Grčka). Naš tim je juče, u prepunoj hali, savladao domaći tim rezultatom 22:19. [...]\nVladislav Rosić odveo RK ”Topličanin” u Super B ligu\nVladislav Rosić, jedna od najvećih igračkih legendi našeg kluba, bivši trener mlađih kategorija, a sada trener RK ''Topličanin'' , napravio je najveći uspeh u istoriji tog kluba. RK ''Topličanin'' se, u tek završenoj sezoni, na [...]\nObaveštenje za trenere!\nOdlaskom trenera Akima Komnenića u inostranstvo upraznila se pozicija trenera jedne od najperspektivnijih generacija u klubu sastavljane od igrača rođenih 2000. i 2001. godine. Pozivamo sve licencirane trenere zainteresovane za rad u Rukometnom klubu Partizan da nas [...]\nCrno Bela budućnost – Crno Bela Mini Liga\nU subotu 6. juna odigrano je poslednje kola CBML, potom je usledilo svečano zatvaranja i dodela nagrada. Pošto su u Crno Beloj Mini Ligi sva deca pobednici tako su i ove treće sezone sva deca [...]\nIvana Radić na F4 Lige šampiona\nJedno od najvećih priznanja za srpski rukomet u 2015. godini stiglo je u vidu poziva Ivani i Mirjani Radić da budu službena lica na najvećoj rukometnoj svetkovini u Evropi, F4 Lige šampion za muškarce. F4 [...]


Petu godinu za redom MK Group podržava talentovane studente | MK Group\nPetu godinu za redom MK Group će, preko srpskog poslovnog kluba „Privrednik“, u školskoj 2010/2011 godini stipendirati pet najtalentovanijih studenata univerziteta u Srbiji. Prednost za dobijanje stipendije MK Group imaće redovni studenti čije je obrazovanje relevantno za oblasti poslovanja Grupe, a prvenstvo će dobiti najbolji studenti sa Mašinskog fakulteta, smer Termoenergetski sistemi, kao i studenti Tehnološko-metalurškog fakulteta, smer Prehrambeno inženjerstvo.\nSvaki uspešni privrednik zna da obrazovani, mladi kadrovi predstavljaju najvažniji resurs u svakoj kompaniji. Bez kvalitetnih ljudi, nijedan sistem ne može da funkcioniše – objašnjava mr Sandra Barjaktarović, direktor sektora marketinga i PR MK Group, naglašavajući da je Holding MK Group primer uspešne kompanije koja pruža šansu mladim ljudima da usavrše svoja znanja, napreduju i izbore se za odgovorne pozicije.\nPravo na stipendije imaju diplomci sa prosečnom ocenom ostvarenom u prethodnoj godini iznad 9,0, kao i redovni studenti, a koji poseduju preporuku mentora za određenu oblast ili opštu preporuku obrazovne ustanove, kao studenti čiji rad i zalaganje treba posebno vrednovati. Konkurs će biti zvanično objaveljn u dnevnom listu Poltika 30. oktobra 2010. Svi zainteresovani studenti prijave mogu direktno da šalju mailom na kluba „Privrednik“: privrednik@tsbest.net .\nMK Group na godišnjem nivou izdvaja preko 370.000 eura za različite vrste donatorskih i sponzorskih aktivnosti, a finansijska pomoć Grupe najviše je usmerena na obrazovanje i zdravstvo. Otvorivši vrata za praksu studentima fakulteta iz Srbije, MK Group jedna je od prvih koja je podržala i aktivno se uključila u reforme visokog školstva, za praksu studentima fakulteta srodnih poslovnim delatnostima kompanije.


Upravljački tim za ZSO sa gradonačelnicima opština sa severa KiM: Evo šta je dogovoreno\n– Upravljački tim će se u daljem radu konsultovati i sa predstavnicima OEBS-a, kao i nadležnom instancom institucija u Prištini – rekla je koordinatorka tima\nUpravljački tim za uspostavljanje Zajednice srpskih opština sastao se danas sa gradonačelnicima opština sa severa Kosova i Metohije i dekanom Pravnog fakulteta Univerziteta u Prištini sa privremenim sedištem u Kosovskoj Mitrovici.\nSastanak je održan u skladu sa Delokrugom i mandatom Upravljačkog tima za uspostavljanje ZSO, kojim je predviđeno da postojeće administrativne strukture u četiri opštine na severu pružaju podršku Timu, izjavila je Koordinator Upravljačkog tima za uspostavljanje ZSO Vinka Radosavljević, navodi se u saopštenju.\nNa sastanku je dogovoreno da te opštine, kao i Pravni fakultet, angažuju svoje pravne stručnjake kako bi pružili ekspertsku pomoć pri izradi nacrta Statuta ZSO, a dogovorena je i materijalno-tehnička podrška opština Upravljačkom timu, u smislu obezbeđivanja prostorija, kancelarijske opreme i drugih sredstava za rad.\nKako je rekla, Upravljački tim je danas održao i prvi sastanak sa pravnim stručnjacima za oblast lokalne samouprave koje su delegirale četiri opštine sa severa KiM i Pravni fakultet u Kosovskoj Mitrovici.\nUpravljački tim će svoj rad zasnivati isključivo na dogovorima postignutim tokom briselskog dijaloga Beograda i Prištine, uz uvažavanje Evropske povelje o lokalnoj samoupravi i drugih demokratskih evropskih principa i vrednosti u ovoj oblasti, poručila je Radosavljević.\n– U skladu sa definisanim delokrugom i mandatom rada, Upravljački tim će se u daljem radu konsultovati i sa predstavnicima OEBS-a, kao i nadležnom instancom institucija u Prištini – dodala je ona.\n← Kosovo na skeneru: U Prištini se nadaju viznoj liberalizaciji\nASAD SE POJAVIO NA OTKRIVANJU SPOMENIKA NEZNANOM JUNAKU U DAMASKU: Evo šta je rekao tom prilikom! →


Prisutnima su se obratili i ministar vanjskih poslova i evropskih integracija Igor Lukšić, stalni koordinator UN u CG Rastislav Vrbenski i gradonačelnik Cetinja. Lukšić je, između ostalog, rekao da i skup na Cetinju pokazuje posvećenost CG vrijednostima UN i izrazio spremnost države da doprinese participaciji mladih. Jednodušna poruka sa skupa je da će se obaviti analiza nedostataka u politikama koje se tiču mladih kako bi im se stvorile mogućnosti za zapošljavanje i adekvatno uključivanje u donošenju odluka koje se tiču njihove perspektive.Ispred hercegnovskih NVO skupu je prisustvovala predsjednica NVO NOVA ŠANSA U NOVOM Vesna Odalović koja u digitalnoj štampariji zapošljava šest mladih osoba sa invaliditetom.\nPOGLED U BUDUĆNOST-MLADI CRNE GORE tema je jučerašnjeg skupa na kome su prezentovani rezultati istraživanja i analiza u oblastima zapošljavanja i participacije mladih. O izazovima sa kojima se suočavaju mladi govorili su Maida Kurtagić i Nikola Zekić koji je, u ime osoba sa invaliditetom, rekao da strahuje od odliva mladosti iz CG ali i pozvao omladinu da učestvuju u donošenju odluka koje se odnose na njihov prosperitet, zapošljavanje i uključivanje u sve tokove života. Prisutnima su se obratili i ministar vanjskih poslova i evropskih integracija Igor Lukšić, stalni koordinator UN u CG Rastislav Vrbenski i gradonačelnik Cetinja. Lukšić je, između ostalog, rekao da i skup na Cetinju pokazuje posvećenost CG vrijednostima UN i izrazio spremnost države da doprinese participaciji mladih. Jednodušna poruka sa skupa je da će se obaviti analiza nedostataka u politikama koje se tiču mladih kako bi im se stvorile mogućnosti za zapošljavanje i adekvatno uključivanje u donošenju odluka koje se tiču njihove perspektive.\nIspred hercegnovskih NVO skupu je prisustvovala predsjednica NVO NOVA ŠANSA U NOVOM Vesna Odalović koja u digitalnoj štampariji zapošljava šest mladih osoba sa invaliditetom.


RTS :: Maduro: Bolsonaro želi da bude kao Hitler\nSvet Maduro: Bolsonaro želi da bude kao Hitler\nsubota, 13. apr 2019, 19:30 -> 20:57\nŠef ruske diplomatije Sergej Lavrov ocenjuje da Vašingtonu nije uspeo munjeviti rat u Venecueli, ali da SAD ne odustaju od namere da smene predsednika Nikolasa Madura. Vašington optužuje Kinu da pomaže predsedniku Maduru da ostane na vlasti, dok Maduro kaže da je predsednik susednog Brazila postao – kao Hitler.\nKriza u Venecueli izazvala je čitav niz osuda među najvećim silama sveta. Na skupštini Saveta za spoljnu i odbrambenu politiku Rusije, šef diplomatije Sergej Lavrov tvrdi da je Venecuela samo najnoviji primer kako Vašington podriva međunarodno pravo.\n"Amerikanci se otvoreno mešaju u unutrašnja pitanja suverenih država. U Venecueli im nije uspeo blickrig, nisu promenili režim, ali i dalje im je cilj da svrgnu legalno izabranog predsednika. Vašington sve češće razara međunarodno pravo i poredak", rekao je Lavrov.\nNešto ranije, Amerika je optužila Kinu da finansijski održava predsednika Madura i ocenila da je nedopustivo da sa Rusijom izazove pogoršanje ionako neizvesne situacije u Venecueli.\n"Kina donacijama produžava krizu. U Venecuelu su poslali 60 milijardi dolara bez ikakvih programa u koje bi bili uloženi. Maduro je te pare iskoristio da finansira svoje siledžije, uništava aktiviste i finansira neefikasne socijalne programe", naveo je državni sekretar SAD Majk Pompeo.\nVeliku pažnju javnosti privukao je i govor predsednika Madura u kome je izuzetno oštro kritikovao predsednika Brazila Žaira Bolsonara, zbog namere da pomogne Vašingtonu da se Venecuela izoluje.\n"Taj Bolsonaro je običan fašista, želi da bude kao Hitler. Eto šta je. Imitira Hitlera. Jedan ludak koji je, nažalost, došao na položaj predsednika. Bio je nekoliko dana u Vašingtonu i Izraelu, vratio se luđi nego ikada, pa priča da će njegova vojska intervenisati kod nas", rekao je Maduro.\nZa to vreme, u Španiji je uhapšen bivši šef vojne obaveštajne službe Venecuele, general-major Ugo Karvahal, po američkoj poternici. Optužuju ga da je direktno rukovodio švercom više od pet tona kokaina u Ameriku, a prihod je išao u korist bivšeg predsednika Venecuele Uga Čavesa, ali i njegovog naslednika Nikolasa Madura.\n(nedelja, 14. apr 2019, 13:19) - dragec VK [neregistrovani]\n(subota, 13. apr 2019, 20:57) - anonymous [neregistrovani]\n(subota, 13. apr 2019, 20:10) - anonymous [neregistrovani]\n(subota, 13. apr 2019, 19:55) - Воронцов [neregistrovani]\nSuzavcem na demonstrante u Venecueli\nPens pozvao Rusiju da prestane da podržava Madura\nKarakas opet u mraku i bez interneta, na auto-putu traže signal\n"Iljušin" i "antonov" sa 100 vojnika sleteli u Karakas\nMinistar na televiziji prikazao "dokaze" protiv Gvaidovog saradnika


Press Online :: Hronika :: Pronađena velika količina oružja\nU policijskoj akciji na području opštine Novi Pazar, Tutin i Sjenica na više lokacija je pronađeno oko 10.000 komada puščane municije i 15 kilograma smese za koju se sumnja da je eksploziv, izjavio je ministar unutrašnjih poslova Srbije Dragan Jočić\nOn je rekao da je akcija u toku i da se pretražuju područja gde se nalazio kamp vehabija.\nJočić je rekao da je policijska akcija počela jutros i da je sporovedena u prisustvu pravosudnih organa.Jočić je ocenio da su municija i eksploziv tokom dužeg vremena prebacivani sa teritorije Kosova na teritoriju Srbije, odnosno opštine Novi Pazar, Tutin i Sjenica.\n"Smatra se da su nabavljani u gradovima Vučitrn i Peć. Do tih podataka je MUP Srbije došao nakon hapšenja trojice pripadnika vehabija", rekao je Jočić.\nMinistar policije je rekao da je to oružje trebalo da posluži za vršenje terorističkih akcija na području Novog Pazara i da je jedan od napada trebalo da bude na policijsku stanicu.\nNa tim lokacijama, kako je rekao, pronađena je i velika količina hrane. Akcija je sprovedena na osnovu informacija do kojih je došlo odeljenje za borbu protiv terorizma MUP Srbije, rekao je Jočić.\nNa području Novog Pazara i Sjenice policija je u nekoliko akcija nedavno nuhapsila 11 pripadnika kriminalno teroristicke grupe koji sebe nazivaju vehabijama.\nNjihov vođa Ismail Prentić poginuo je krajem aprila, posle oružanog napada na pripadnike MUP-a.\nPolicija je u Novom Pazaru pre četiri dana uhapsila tri pripadnika organizovane kriminalno-terorističke grupe, zbog sumnje da su izvršili krivično delo udruživanja radi protivustavne delatnosti u vezi sa terorizmom, prenosi RTS.


SAD trebaju dati garancije da Trumpove greške neće biti ponovljene - balkanin\nHome/vijesti/SAD trebaju dati garancije da Trumpove greške neće biti ponovljene\nPortparol iranskog ministarstva vanjskih poslova izjavio je u ponedjeljak da Sjedinjene Države trebaju ukinuti sankcije toj državi i dati garancije da greške koje je počinila administracija bivšeg američkog predsjednika Donalda Trumpa nikada neće biti ponovljene.\n– SAD bi trebale ukinuti sankcije Iranu i također bi trebale pružiti garancije da Trumpove greške više neće biti ponovljene, i onda bismo trebali razgovarati u okviru Zajedničkog sveobuhvatnog plana akcije (JCPOA) – izjavio je portparol Saeed Khatibzadeh na sedmičnoj konferenciji za novinare.\nPredsjednik Joe Biden ponudio je da se pridruži evropskim zemljama da ožive iranski nuklearni sporazum iz 2015. sa šest svjetskih sila, poznat kao Zajednički sveobuhvatni plan akcije (JCPOA). Trump je napustio sporazum u 2018. i ponovo je uveo sankcije Iranu. Teheran, međutim, tvrdi da Washington prvo mora ukinuti sankcije i vratiti se sporazumu, prenosi Reuters.\nKomšić: Da je Fata Orlović pristala na pogodbe nikada ne bi vratila svoju imovinu, to je ujedno lekcija i pouka\nVučić i Lajčak potvrdili : Kosovo i Srbija postigli dogovor za sjever Kosova o tablicama i naljepnicama


Miodrag Majić / Foto: FoNet, Nenad Ðorđević\nVisoki savet sudstva (VSS) osudio je istupe pojedinih narodnih poslanika koji su praćeni, kako se navodi, ličnim uvredama i diskvalifikacijama stručnosti i profesionalnog rada pojedinih sudija, a time se dovodi u pitanje integritet svih sudija.\nVSS oglasio se saopštenjem posle sednice, a povod su bila izlaganja narodnih poslanika tokom rasprave o izmenama Krivičnog zakonika na sednici od 20. i 24. maja, a na kojoj su iznete kritike na račun sudije Apelacionog suda Miodraga Majića. “Neargumentovano osporavanje nosilaca pravosudnih funkcija i sudstva u celini i neprimereni napadi na sudije povodom donetih sudskih odluka, od strane pojedinih zvaničnika, u konkretnom slučaju predstavnika zakonodavne vlasti, podrivaju poverenje građana u sudsku vlast, jer se na taj način narušava princip podele vlasti koji je proklamovan Ustavom”, konstatovano je u saopštenju. VSS je podsetio sve nosioce javnih funkcija da su dužni da saglasno odredbama Zakona o sudijama i Zakona o uređenju sudova, svojim ponašanjem i postupcima, ne samo da održavaju, već i da rade na jačanju i afirmisanju poverenja u nepristrasnost sudija i sudova. Dodaje se i da su dužni da se pridržavaju Kodeksa ponašanja za državne funkcionere.\nA sudija Majić ocenio je da je reakcija Visokog saveta sudstva na napade kojima je bio izložen u Skupštini Srbije, iako okasnela, dobar i važan korak. On je istakao da je ta reakcija na kampanju pojedinih poslanika, kojoj je bio izložen zbog kritika uvođenja doživotne kazne bez mogućnosti uslovnog otpusta, važna, pre svega, za sam Visoki savet sudstva i za izgradnju VSS kao institucije. “To je bitno za jačanje ove treće grane sudske vlasti”, poručio je Majić. On je ponovio da će nastaviti da se ponaša i radi kao do sada i ocenio da sve kritike i sve što se čulo u parlamentu nije, zapravo, bilo upućeno lično njemu nego su to bile poruke šire prirode.\n“Službe bezbednosti zarobljene u uskopartijske interese”Vučić da se kao predsednik ugleda na Tomislava Nikolića


Novo odlaganje razgovora o Siriji?\nU ratu u Siriji do sada je poginulo četvrt miliona ljudi\nPočetak razogovora o rešavanju krize u Siriji, zakazan za sutra u Ženevi, ponovo bi mogao da bude odložen zato što učesnici još nisu poznati\nPosle višednevnog odlaganja, u Ženevi je za sutra zakazan početak razgovora o, kako se očekuje, dugom putu do uspostavljanja mira u Siriji gde je u građanskom ratu do sada poginulo četvrt miliona ljudi.\nMeđutim, učesnici još nisu poznati i sastanak bi mogao ponovo da bude odložen, dok se zaoštrava spor u pogledu toga koje bi opozicione grupe trebalo da budu zastupljene, kao i zahteva da sirijske vladine snage i njihovi saveznici obustave vazdušne napade.\nJedna od glavnih opozicionih grupa, koju podržava Saudijska Arabija, saopštila je da odlaže odluku o učešću. Predstavnici grupe, poznate kao Visoki komitet za pregovore, koji se ove nedelje sastaju u Rijadu, žele da budu jedna opoziciona delegacija na razgovorima i čekaju da saznaju detalje o ostalim učesnicima pre nego što odluče da li će ići u Ženevu.\nOrganizatori navode da planirani sastanci nisu mirovni pregovori, već bi na njima trebalo da bude utvđen okvir za kasnije pregovore. Predstavnici sirijske vlade odlučili su da učestvuju u razgovorima posle sastanka sa specijalnim izaslanikom Ujedinjenih nacija Stafanom de Misturom u Damasku.\nDe Mistura je rekao da je sastanak prvi važan korak, uprkos velikim preprekama – od žestoke vazdušne kampanje sirijske vlade, uz podršku Rusije, do podeljene opozicije koja obuhvata i teroriste iz Al Kaide i Islamske države.


Udruženje Srpskih Književnika Slovenije – NAROD BIRA I PLAĆA SVOG PREDSEDNIKA DA RADI U DOBROBIT DRŽAVE I NJENIH NACIONALNIH INTERESA, A NE RADI IZDAJE\navg 16, 2011\nPotražimo odgovor na pitanje – zašto takav sporazum nije potpisan sa našim ruskim prijateljima?\nNe samo očigledni i javni razvoj događaja nego i Sporazum koji je Boris Tadić u ime Vlade Srbije potpisao pred Kondolizom Rajs, a potom i odgovarajući ratifikacioni Zakon koji je potpisao kao predsedenik Republike, govore da je Srbija pod stranim patronatom i formalno.\nSadašnja vlast je potpisala kapitulaciju i na spoljašnjem i na unutrašnjem planu. Usled pogrešne procene da je neprijateljstvo prema Srbiji bilo motivisano lično-partijskim, a ne geopolitičkim motivima, od 5. oktobra 2000. srpsko društvo bilo je spremno da učini mnogo toga što je tražio Zapad. Mislilo se da je moguće kupiti njihovu ljubav i dobiti mesto u Evropskoj uniji koje bi osiguralo bolji život.\nVođenjem takve politike, pored unutrašnjeg političkog, društvenog i ekonomskog kolapsa dobili smo i nipodaštavanje srpske tradicije i patriotizma, metastazu američkog ideološkog aparata u Srbiji (mediji, NVO), urušen kompletan odbrambeni sistem Srbije (uništana Vojska, uništena odbranbena industrija Srbije)…\nJedan deo nekadašnjeg DOS-a je u ovome učestvovao imajući iste zablude kao i mnogi “obični” Srbi, dok je drugi deo učestvovao po zadatku da što više oslabi Srbiju. Taj soj sada vlada Srbijom. Oni su svesni u kakvo stanje je zahvaljujući njima zemlja dovedena, ali isto tako dobro znaju, i očigledno je, šta njihovi mentori žele da vide na kraju ove balkanske balade.\nDok se svi ti zadaci i uslovi ne ispune, ili dok Srbija nedvosmisleno ne krene u tom pravcu, tako da bude jasno da povratka više nema, Srbija neće dobiti očekivanu podršku da joj u osnovi bude bolje, nego samo prividnu i kratkotrajnu. Sadašnji režim, pojačan reformisanim, “unapređenim” radikalima, pokušaće da opstane do početka 2016. godine, kada se, po svim ekonomskim pokazateljima i indicijama, očekuje da Srbija – bankrotira. Do tada ima vremena i može da se obezbedi još dosta vlasti i slasti. Posle toga srpski vladari mogu da se presele na egzotična mesta odakle će posmatrati kaljugu u kojoj su nas ostavili.\nOd smene vlasti 5. oktobra 2000. godine, u Ministarstvu odbrane su uglavnom ministrovali ljudi koji nisu imali previše dodira i znanja u oblasti odbrane – Tadić, Davinić, Šutanovac, sa izuzetkom Stankovića, ali ni on nije zaustavio rastakanje vojske i njeno depopularisanje. Kad se ovome dodaju silni evroatlantski savetnici, plus stranci, kojima je razaranje odbrambene moći Srbije glavni i neskriveni zadatak, a onda i slanje najsposobnijih ljudi u penziju u četrdesetim godinama, pa organizacija Ministarstva odbrane i Vojske Srbije na mafijaško-korupcionaškoj osnovi, dobije se ovo sadašnje stanje, dakle jad i beda. Količina neodgovornosti, nekompetentnosti i neizvršavanja zakonskih i ustavnih obaveza od strane predsednika Srbije, Vlade Srbije i Ministarstva odbrane, toliko je izrazito i očigledno da se više nikako ne može smatrati niti greškom niti slučajnošću. Radi se, dakle, o nameri.\nGodine 2005. Srbija je domaćin radionice Povereničkog fonda PzM pod nazivom “Zajedničko redukovanje viškova nebezbednih ratnih sredstava” u Beogradu. Srbija i NATO potpisuju sporazum o tranzitu za snage KFOR-a. NATO pokreće projekat Povereničkog fonda PzM koji ima za cilj reintegraciju u civilni život i nalaženje i razvijanje drugih načina privređivanja za bivše vojne, kadrove srpskih oružanih snaga koji ostaju bez posla smanjenjem broja pripadnika VS;\nGodine 2009. Srbija se usaglašava sa NATO-om oko prvog Individualnog programa partnerstva (IPP). Ozakonjenje rušenja ustavnog poretka Srbije legalizovano je od strane skupštinske većine u Narodnoj Skupštini Srbije koje u formi “Zakona o potvrđivanju Sporazuma između Vlade Republike Srbije i Vlade SAD o zaštiti statusa i pristupu i korišćenju vojne infrastrukture u Republici Srbiji”. Zakon je objavljen u Službenom glasniku RS br. 42-09 od 29. maja 2009. godine. Ključna reč političkog i državnog “samoubistva” Srbije u ovom dokumentu sadržana je u samom naslovu – “o zaštiti statusa…” Taj “status” u praksi ozakonjuje SAD (čitaj NATO) u statusu okupatora, dok Tadić bez znanja, i protivno volji većinskog srpskog naroda, ozakonjuje u Srbiji status potpune i bezuslovne kapitulacije, i to bez ijednog ispaljenog metka;\nGodine 2011. Severnoatlantski savet u aprilu odobrava zahtev Srbije da počne sa Individualnim akcionim planom partnerstva (IPAP) sa NATO-om. Srbija je u junu bila domaćin Konferencije strateških vojnih partnera Savezničke komande za transformaciju (kada je svečano otvoren i WC čvor na 10. spratu u Birčaninovoj br. 5), što je jedan od najvećih događaja u okviru partnerstva NATO-a koji se održavaju na godišnjem nivou. Videla žaba da se konji potkivaju… pa je održan i sajam naoružanja “Partner 2011”, na kojem je dominirala tematika “kodifikacija proizvoda po NATO standardu”. Deo Vojska Srbije dobija novu uniformu sa “digitalnim” šarama, koja u slučaju potrebe garantuje u najmanju ruku bezbedan prebeg na protivničku stranu.\nIz ovog izveštaja se jasno vidi da pripreme državnih organa, organa državne uprave i ostalih državnih organa za odbranu zemlje ne postoje, a ukoliko se kod nekih naziru, veoma su loše. Državni organi u svom delokrugu nadležnosti nisu ni predvideli poslove odbrane, a i kadrovi koji su ovlašćeni za rad na njima uglavnom su nestručni, priučeni partijski nameštenici. Ne postoje ratni planovi, niti je sproveden mobilizacijski popis. Dakle, Srbija uopšte nema ratni i mobilizacijski plan. Nikad nije sproveden mobilizacijski popis niti je projektovan rezervni sastav Vojske Srbije. U okviru državnih organa i institucija ne postoji “ratna organizacija” niti planovi odbrane. Ne postoje planovi uređenja teritorije… Nisu stvoreni uslovi za čuvanje dokumenata i planova odbrane, rukovodioci su neodgovorni, neobavešteni i bez imalo razumevanja za pripremu odbrane.\nU Izveštaju, koji je kao službena tajna poslanicima poslat na kućne adrese, konstatuje se da nema gde da se skladište ubojna sredstva, nema para za održavanje radarskih i vazduhoplovnih sredstava, za održavanje objekata i opreme, a teško je održavanje i nabavka delova, jer je sve tehnološki zastarelo… Naoružanju i vojnoj opremi na skladištima uglavnom je istekao rok, dosta toga se čuva na otvorenom pa korodira, a motorna vozila, izuzev generalskih limuzina, stara su više od 20 godina, u fazi su raspadanja i veoma nebezbedna za transport. U pomenutom Izveštaju Vlada stidljivo naglašava neutralnost Srbije, ali se istovremeno nigde ne distancira da je otvoreno protiv članstva u NATO alijansi ( uz čiju zastavu obožava da se slika najveći srpski vojni strateg – Šutanovac). “Srbija je neutralna u odnosu na postojeće vojne saveze i, shodno tome, ne pretenduje na članstvo u NATO savezu”, piše u izveštaju na 27 strana, koji navodi i da je “pojačano interesovanje stranog faktora prema sistemu odbrane i na istraživanje opredeljenosti i stavova pripadnika MO i VS u vezi s mogućnostima uključenja u evroatlantske integracije”.\nOvaj izveštaj je surova ilustracija nepostojanja odbrambenog sistema Srbije. Realnost je još surovija kad se shvati da ni takav onesposobljeni sistem odbrane Srbije nije u srpskim rukama. U situaciji kada srpski vojnici, pored planski sabotiranog naoružanja i opreme (nemaju adekvatnu obuću i uniforme), imaju bedne nadničarske plate i vape za stanovima, “veliki vojni strateg”, pronatovski ministar odbrane Šutanovac se između Beograda i Pančeva obavezno prevozi u – vojnom helikopteru. Umesto da se oseti u najmanju ruku odgovornim za ovakvo stanje odbrambenog sistema, ministar Šutanovac okrivljuje novinare za činjenicu da je ovakav izveštaj dospeo do javnosti. Iste one javnosti koja će znati da proceni ko je odgovorniji i kome treba suditi – da li onom koji je doveo odbrambeni sistem u takvo stanje ili onom koji je otkrio i upozorio da Srbija uopšte nema odbrambeni sistem.\n1. Oružane snage Sjedinjenih Država – entitet koga čine pripadnici oružanih snaga, civilno osoblje Ministarstva odbrane i sva imovina, oprema i sredstva Oružanih snaga Sjedinjenih Država koji se nalaze u Republici Srbiji.\n2. Osoblje Sjedinjenih Država – pripadnici Oružanih snaga Sjedinjenih Država i civilno osoblje Ministarstva odbrane Sjedinjenih Država koji bi mogli da privremeno borave u Republici Srbiji u skladu sa aktivnostima koje proizilaze iz ovog sporazuma.\n3. Partneri Sjedinjenih Država – kompanije i firme koje nisu registrovane u Republici Srbiji i njihovi zaposleni koji nisu državljani Republike Srbije, a koji bi na osnovu ugovora sa Ministarstvom odbrane Sjedinjenih Država mogli privremeno da borave u Republici Srbiji u skladu sa aktivnostima koje proizilaze iz ovog sporazuma.\nIzvor: Srpska dijaspora\nKAKO VLASTODRŽCI SRBIJE SA PREDSEDNIKOM BORISOM TADIĆEM POŠTUJU USTAV MARKO JAKŠIĆ Sporazum Tadić-Tači je veleizdaja


Glasačko mesto u Dablinu, Irskoj\nNedelja je poslednji dan kada građani zemalja članica EU mogu da glasaju za novi sastav Evropskog parlamenta, a rezultati se očekuju u večernjim satima po srednjeevropskom vremenu. Izbori u 28 članica Evropske unije međunarodnoj javnosti tumače se kao test za Uniju.\nOd četvrtka 23. do nedelje 26. maja širom EU evroposlanike može birati oko 418 miliona birača, a specifičan slučaj je Malta gde mogu glasati čak i tinejdžeri sa punih 16 godina.\nNakon izbora počinje novi politički ciklus u Uniji koji podrazumeva i promenu čelnika u ključnim evropskim institucijama.\nGlavna karakteristika izbora je jačanje populista i desnice, kojoj analitičari predviđaju značajan broj mesta u evroparlamentu. Ankete su pokazale da bi na izborima krajnje desne populističke stranke mogle osvojiti znatan broj glasova, uz ocenu da bi se to potencijalno moglo odraziti na donošenje odluka unutar EU do sledećeg izbornog ciklusa za pet godina.\nGlasanje je do sada okončano u Velikoj Britaniji, Irskoj i Holandiji.\nU Češkoj je glasanje počelo u petak i završava se u subotu. U ostalim državama članicama na birališta građani izlaze u nedelju.\nSve prognoze govore da će u narednom sastavu Evropskog parlamenta\ndesne snage biti dovoljno jake da se na njih mora računati. I da će da daju ton evropskoj politici proširenja. Tim prije, vjeruju politički analitičari u Briselu, treba od budućeg sastava EK tražiti jasnu politiku, opredjeljenje i posvećnost dosadašnjim obećanjima o evropskoj budućnosti regiona Zapadnog Balkana.\n"Kada je riječ o ciframa, sve ukazuje na to da ćemo da doživimo\nšok", ukazuje Rosa Balfour iz Maršalovog fonda.\nNaredni sastav Evropskog parlamenta će biti sa te tačke interesantan jer će biti očita i otvorena borba između pro i anti evropskih snaga: Rosa Balfour\n"Populisti sa lijeva će da izgube glasove, dobiće ih populisti s desna. Dobiće značajna mjesta u Parlamentu a neke od tih partija već organizuju trans-nacionalne sastanke, skupove koji za cilj imaju formiranje velike političke grupe u EP. Ipak neće moći ništa sami i sve zavisi koliko će ostali, partije centra i desnog centra da koaliraju sa njima. Naredni sastav Evropskog parlamenta će biti sa te tačke interesantan jer će biti očita i otvorena borba između pro i anti evropskih snaga", smatra Rosa Balfour.\nGrađani EU biraju svoje predstavnike\nRaspoloženje evropskih članica prema proširenju nije dobro, kaže analitičar briselskog Centra za evropske političke studije Toby Vogel - u tome prednjači Francuska, a za njom i Holandija U svakom slučaju, sastav novog parlamenta će biti odraz onoga šta evropske države misle o proširenju. A trenutno deluje da ne misle dobro.\n"Praktično, ja vidim ključnu ulogu novog Parlameta u jednoj stvari - saslušanju novih evropskih komesara, posebno kandidata za predsjednika Komisije, kojeg će dati najbrojnija politička grupa Evropskog parlamenta", kaže u razgovoru za Glas Amerike Vogel.\n"To je trenutak da ljudi koji žele proširenje pitaju kandidate ključna pitanja, da ih natjeraju da otkriju šta je njihova strategija, najmanje što mogu da urade je da traže od kandidata za EK da potvrde svoju predanost Strategiji proširenja,\nobjavljenoj februara prošle godine", ukazuje Vogel.\nBorjan Jovanovski, urednik makedonske NOVE TV vjeruje da su evropski izbori trenutak istine za Sjevernu Makedoniju.\nTrenutak istine za Sjevernu Makedoniju: Borjan Jovanovski\n"Ako ne uspe da dobije početak pregovora za članstvo u Evropskoj uniji i nakon potpisivanja Prespanskog ugovora sa Grčkom - onda bi to, po meni, značio kraj evropske perspektive za Makedoniju. A to bi bio signal za Zapadni Balkan da je proces proširenja umrtvljen - da je u fazi anesteziranja", ukazuje Jovanovski.


Uručeni sertifikati za 15 polaznika kursa cjeloživotnog učenja | Palelive.com\nPočetna Regija Istočno Sarajevo Uručeni sertifikati za 15 polaznika kursa cjeloživotnog učenja\nUručeni sertifikati za 15 polaznika kursa cjeloživotnog učenja\nISTOČNO SARAJEVO – Predstavnici Univerziteta u Istočnom Sarajevu uručili su danas sertifikate za 15 polaznika “Kulturvb” kursa cjeloživotnog učenja, čiji je cilj unapređenje kulturnog turizma i kulturnog nasljeđa u BiH.\nCeremonija dodjele sertifikata organizovana je u okviru info-dana “Erasmus plus” i “Kulturvb” projekata i Evropske mreže preduzetništva.\nProrektor Univerziteta u Istočnom Sarajevu za nauku, istraživanje i razvoj Siniša Berjan rekao je novinarima da je ovo drugi uspješno organizovan kurs, istakavši da je cilj da kurs cjeloživotnog učenja preraste u master studijski program.\nOn je dodao da će danas biti promovisana knjiga koja će, kako je rekao, biti veoma korisna za mlade istraživače jer je u njoj opisano kako istraživači treba da pišu radove, doktorske teze, poslovne biografije i projekte.\nPrema njegovim riječima, danas će biti predstavljena Evropska mreža preduzetništva, odnosno aktivnosti njenog Konzorcijuma u Republici Srpskoj, koji čine univerziteti u Istočnom Sarajevu i Banjaluci, te Agencija za mala i srednja preduzeća i Privredna komora Republike Srpske.\nRukovodilac “Erasmus plus” programa Branislav Mašić pojasnio je da je ovaj projekat vezan za jačanje kapaciteta u turizmu zapadnog Balkana, sa posebnim akcentom na izgradnji kompetencija za kvalitetno upravljenje kulturnim nasljeđem i kulturnim turizmom.\nMašić je rekao da ekonomski fakulteti dva javna univerziteta u Republici Srpskoj zajedno rade na licenciranju master studija cjeloživotnog učenja, ta da se nada će u narednoj godini biti pokrenut taj program.\nPrethodni članakDobra priprema sezone donijela uspjeh\nNaredni članakIzvještaj zbog krađe akumulatora


Najava prenosa mlađih kategorija\nBiseri koji nose dres omladinske i kadetske selekcije Crvene zvezde će tokom vikenda imati nove takmičarske izazove, u vidu utakmica protiv Čukaričkog, kada će pokušati da nastave pobednički niz i ostvare četvrtu pobedu u isto toliko mečeva. Ujedno i naš razvojni tim Grafičar počinje novu sezonu u Prvoj ligi Srbije, a prenose sva tri meča možete gledati na našem Zvezda Kids kanalu.\nOmladinci su deklasirali vršnjake koji nose dres novobeogradskog Radničkog. Rezultat je bio 6:0, kao trostruki strelac izdvojio se Mateja Bačanin, a pogađali su još Uroš Lazić, Jovan Mituljikić i Uroš Branković. Puni samopouzdanja pred izazov protiv Čukaričkog koji je na programu u nedelju od 18 časova i koji ćete moći da gledate uživo na jutjub kanalu Zvezda Kids, su Neđićevi puleni.\n- Volim da postižem golove, podižu mi samopouzdanje, ali stvarno je najbitnije da se ostvari timski uspeh. Zaista je u ekipi atmosfera takva da nije bitno ko se upisuje u strelce, već samo da budemo što efikasniji. Očekuje nas ozbiljan izazov u nedelju, ali biću iskren i reći da očekujemo pobedu. Atmosfera u timu je sjajna, odlično radimo, mislim da je kvalitet na našoj strani i da ćemo nastaviti pobednički niz- rekao je Bačanin.\nUbedljivi su bili i kadeti Crvene zvezde protiv Mačve. Rezultat je bio 4:0, a het-trik je postigao rođeni šapčanin Ignjat Brajić, dok je pobedu golom sa skoro trideset metara potpisao Mateja Bubanj. Kao i omladinci, i izabranici Srđana Stojčevskog su u prva tri kola osvojili devet bodova i veruju da seriju mogu da nastave u subotu od 10 časova, a meč će biti uživo prenošen na Zvezda Kids kanalu.\n- Ovo mi je prvi het-trik u Crvenoj zvezdi. Mnogo mi znače golovi, pogotovo jer igram na poziciji gde se uglavnom asistira, ali volim i da se upišem u strelce. Nadam se da će biti još pogodaka u nastavku prvenstva, svakako mi ovo pozitivno utiče na samopouzdadnje. Što se meča sa Čukaričkim tiče, radi se o kvalitetnoj ekipi, biće sigurno taktički i fizički zahtevna, ali kada igrate u Crvenoj zvezdi, onda se ne prilagođavate protivniku, već igrate ono što najbolje umete i pobeđujete utakmice - istakao je Brajić.\nTakmičenje startuje i za naš razvojni tim Grafičar. Oni će u subotu od 17 časova dočekati Dinamo iz Vranja na terenima naše Omladinske škole, a prenos tog meča biće na jutjub kanalu Zvezda Kids.


Dan online - Balkan: Jačaćemo saradnju - 2019-06-19\nBalkan DODIK I ORBAN PORUČILI Jačaćemo saradnju\nPredsjedavajući Predsjedništva BiH Milorad Dodik sastao se u Budimpešti sa premijerom Mađarske Viktorom Orbanom, koji je rekao da njegova zemlja poštuje BiH, ali da želi zvanične odnose i jačanje saradnje sa Republikom Srpskom. Dodik je naglasio da uvažava Orbana i Mađarsku, sa kojom želi uspostavljanje saradnje.\nOrban je rekao da je na sastanku sa Dodikom razgovarao o važnim pitanjima.\n– Razgovarali smo o situaciji u BiH i odnosima sa Mađarskom. Mađarska će podržati BiH da se održi jedinstvo zemlje, kao i njeno nastojanje za ulazak u EU – naveo je Orban.\nSukob zbog Albanije i Sjeverne Makedonije\nOsmica progoni Srbe\nPočetak kraja Ilira Mete\nŠtrahe odbio poslaničko mjesto\nSmjene u vladi umjesto prijevremenih izbora\nPrivedeno 50 migranata\nPoruka ,,ubij Srbina'` zarobila Hrvatsku\nNisam bio u gepeku


Destimulišući ambijent za pokretanje biznisa - Ozonpress :: internet portal\nTag: ambijent, biznis, destimulišući\nProces tranzicije, stihijska privatizacija, urušavanje društvenih industrijskih giganata, koji su zapošljavali na hiljade radnika i svetska ekonomska kriza, koja 2008. godine nije zaobišla ni Srbiju, glavni su uzročnici urušavanja srpske privrede i rasta stope nezaposlenosti. Razvoj privatnog preduzetništva, naročito u sferi mikro i malih preduzeća često se navodi kao jedan od osnovnih pokretača srpske privrede, ali i smanjenja nezaposlenosti, prevashodno kada je reč o mladima suočenim sa nezaposlenošću, koji se u sve većem broju iseljavaju iz Srbije.\nUpravo zbog toga, od političkih promena na ovamo, širom Srbije, uz finansijsku podršku inostranih donatora i nevladinih organizacija, pokrenut je čitav niz projekata koji za cilj imaju promociju preduzetništva, kako bi što više mladih započelo sopstveni biznis i na taj način se smanjila stopa nezaposlenosti.\nKada je reč o preduzetništvu, kao i ostalim temama koje podrazumevaju društvene i ekonomske promene u Srbiji, vrlo brzo se ispostavilo da je teorija jedno, a realno stanje nešto sasvim drugo. Odnosno, da na jednoj strani mladi koji izlaze iz srednjih škola i sa fakulteta ili malo znaju o načinima pokretanja sopstvenog biznisa ili su nezainteresovani za tako nešto, gajeći nadu da će posao pronaći u državnom sektoru i na taj način rešiti egzistencijalne probleme. Upravo na tako nešto ukazuju istraživanja koja je svojevremeno među studentskom populacijom u Srbiji sprovela organizacija Građanske inicijative.\nPrema rezultatima ovog istraživanja, najveći broj studenata (80,62 odsto) ima želju za pokretanjem sopstvenog biznisa. Ispitani studenti, njih 43,97 odsto, uglavnom se slažu sa konstatacijom da je privatni biznis uspešniji od poslovanja u drugim oblicima svojina, kao i da u našoj zemlji ljudi još ne znaju prave poslovne mogućnosti privatnih preduzeća sa čim se slaže 48 procenata ispitanika, što ukazuje na potrebu da se u Srbiji promovišu uspešni preduzetnici i na taj način promene određeni stereotipi koji postoje u vezi sa preduzetništvom i upravljanjem sopstvenim preduzećem. Anketirani studenti, u najvećoj meri (60,38 odsto), smatraju da se preduzetnik mora osloniti na sopstvena sredstva u funkciji pokretanja sopstvenog biznisa.\nRazlog za ovakav stav može se posmatrati kao posledica nedovoljnog poverenja u banke i druge institucije koje nude finansijska sredstva za pokretanje biznisa. U prilog ovoj konstataciji ide i stav anketiranih studenata (53,74 odsto) da start up krediti poslovnih banaka nisu povoljni. Naime, studenti smatraju da su start up krediti poslovnih banaka opterećeni visokim kamatnim stopama (80,38) i dugim procesom do dobijanja sredstava (14,42 procenta). Kao bitan razlog za nepokretanje sopstvenog biznisa, anketirani studenti navode da nemaju pravu ideju (78,42), što ukazuje na neophodnost da se, u sklopu promovisanja razvoja koncepta preduzetništva, na fakultetima i visokim školama, insistira na razvijanju preduzetničkih veština.\nSlično istraživanje pokazuje da, kao razlog za nepokretanje sopstvenog biznisa, anketirani studenti najviše ističu: nedovoljno finansijskih sredstava (29,43%) i nesigurnu političku i ekonomsku situaciju (20,38%). Rezultati istog istraživanja pokazuju da većina studenata (80,00%) smatra da u Republici Srbiji trenutno ne postoji odgovarajući ambijent koji stimuliše mlade za pokretanje sopstvenog biznisa. Kao razlog za ovaj stav studenti su naveli: nedostatak finansijskih sredstava (32,26%), nestabilnu političku i privrednu situaciju (29,75%) i prevelike poreze (20,30%). Kada se uz to još doda i da ne postoje specijalizovane institucije koje podržavaju mlade pri pokretanju biznisa, onda se dolazi i do razloga zbog čega se mladi nerado upuštaju u pokretanje sopstvenog posla.\nKomunalac počinje naplatu dugovanja


Saradnja započeta pre četiri godine kad je kosovskom fudbalu bio otvoren ulazak na međunarodnu arenu, nastavlja se novim ugovorom o saradnji između Banke TEB A.D. i Fudbalske federacije Kosova (FFK).\nUgovor o sponozorisanju ozvaničen je danas na prigodnoj konferenciji u Prištini, prema kojem TEB Banka nastavlja podršku fudbalskoj reprezentaciji Kosova tokom naredne dve godine.\nGeneralni direktor Banke TEB A.D. Orčun Ozdemir izrazio je zadovoljstvo produženjem ugovora. “Naša podrška kosovskom fudbalu započela je od prvog dana međunarodnog učešća i nastavljena je do danas. Zahvaljujem Fudbalskoj federaciji Kosova i nejnom predsedniku Ademiju koji je odobrio našu saradnju i ujedno se nadam da ćemo je i dalje nastaviti” rekao je Ozdemir.\nPredsednik FFK Ageim Ademi zahvalio je TEB Banci na datoj podršci. “Izuetni cenimo saradnju sa TEB Bankom od prvih dana našeg stupanja na međunarodnu scenu i nadamo se da ćemo to poverenje pored ugovornih obaveza da nagradimo i dobrim rezultatima” rekao je Ademi.\nKapiten kosovske reprezentacije Amir Rahmani izjrazio je zahvalnost što se saradnja sa sponzorom kao što je TEB Banka nastavlja i tokom kvalifikacija, koje počinju 3. septembra u Parmi u Italiji susretom protiv domaćina Moldavije i tri dana kasnije na stadionu “Fadilj Vokri” protiv gostiju iz Grčke.


EU: Fon der Lajenova najavila jačanje sankcija Belorusiji\nTanjug 15. novembra 2021. 12:25\nBERLIN – Evropska unija će nastaviti da pojačava režim sankcija kako bi se pozabavila „perfidnim“ tretmanom izbeglica od strane predsednika Belorusije Aleksandra Lukašenka, uključujući i avio-kompanije, rekla je predsednica Evropske komisije Ursula fon der Lajen.\nSavet EU proširio je danas zakonski okvir kojim se omogućava uvođenje sankcija Belorusiji navodeći da je to odgovor na instrumentalizaciju ljudi koju sprovodi beloruski režim u političke svrhe, prenosi Rojters.\nOčekuje se da će ministri spoljnih poslova EU na današnjem sastanku u Briselu doneti odluku o daljim sankcijama Belorusiji i avio-kompanijama koje prevoze izbeglice s Bliskog istoka u Minsk kako bi ih približili istočnim granicama EU.\n„Mi takođe pokušavamo da pomognemo zemljama iz kojih izbeglice dolaze. Ruski predsednik Vladimir Putin ima uticaj na Lukašenka i on bi trebalo da iskoristi taj uticaj. Naredni dani biće odlučujući“, rekla je Ursula fon der Lajen na konferenciji u Minhenu.


Angela Merkel ispod zloglasnog natpisa "Rad oslobađa" na ulazu u nekadašnji logor\nNemačka kancelarka Angela Markel rekla je danas u nekadašnjem nemačkom nacističkom logoru Aušvic-Birkeanu na jugu Poljske da se duboko stidi varvarskih, nezamislivih zločina koje su počinili Nemci u tom logoru smrti i tokom Drugog svetskog rata.\nMoravjecki: Važnost čuvanja sećanja\n"Danas sam govorio kancelarki o logoru Treblinka. Ona je takođe simbol onih vremena. Danas nestaju ljudi koji su bili svedoci tih strašnih vremena. Naša obaveza jeste da negujemo to sećanje, jer ako sećanje nestaje to je kao kada bi po drugi put naneli patnju onima koji su tu preživeli nezamisliv pakao", kazao je danas poljski premijer Mateuš Moravjecki.\nInternacionli Komitet Aušvica označio je posetu Merkelove kao “veoma važan gest” solidarnosti sa svima koji su preživeli horore Holokausta.\nDonacija za muzej\nMerkel iz Berlina donosi 60 miliona evra finansijke pomoći za muzej i fondaciju koja se brine o Aušvicu, baš u vreme kada je anti-semitizam, prema podacima policije, u Nemačkoj najviši u prethodnih deset godina.\nMerkel će vest o donaciji zvanično saopštiti danas tokom posete, a pre odlaska u Poljsku je ponovila da je borba protiv anti-semitizma, ali i svakog drugog oblika mržnje, cilj njene Vlade. Merkel je više puta do sada naglasila da je period nacizma bio “prekid sa civilizacijom”, ali i upozorila na značajan porast anti-semitizma u prethodnih nekoliko godina.\nZurof: Ozbiljno shvatiti fundamentaliste\nPolicijski izveštaji pokazuju da je anti-semitizam u Nemačkoj porastao za deset odsto u odnosu na prošlu godinu, kao i da je dostigao svoj najviši nivo u poslednjih deset godina.\nPosebno zabrinjava što je procenat nasilnih napada porastao za čak 60 odsto, a poslednji se doogdio pre dva meseca, kada je u napadu na sinagogu u gradu Hale, ubijeno dvoje ljudi. Tome doprinosi i promena političke klime u Nemačkoj, gde ultra desničarska partija “Alternativa za Nemačku” jača i poziva na zaokret u kulturi sećanja, aktivno koristi anti-semitsku retoriku i često relativizuje odgovornost Nemačke u Drugom svetskom ratu i Holakaustu.\nAngela Merkel u takozvanoj "sauni" u logoru Aušvic tokom prve posete ovom kampu\nZašto je Merkel insistirala na poseti?\nPrema pisanju nemačkih medija, Angela Merkel, insistirala je da poseti Aušvic što pre, imajući u vidu nestabilne političke okolnosti u Berlinu a povodom aktuelne najave njenog koalicionog partnera Socijaldemokratske partije Nemačke, nakon izbora novog partijskog rukovodstva, da će se povući iz Vlade ukoliko konzervativci ne usvoje njihove predloge.\nMerkel je pre odlaska naglasila da je jako srećna zbog mogućnosti da Nemačka finansijski pomogne funkcionisanje muzeja nekadašnjeg nacističkog logora smrti, kako se još Aušvic naziva.\nPolovinu od 60 miliona evra će donirati federalna vlada, dok će druga polovina doći iz budžeta vlada nemačkih pokrajina. Novac će obezbediti nastavak zaštite trideset zgrada koje se nalaze u Birkenau kampu, uključujući staru kuhinju i kupatilo, a nemačka će utvrditi svoju poziciju kao najveći donor memorijalnog centra.\nPomoć od visokog značaja\nDirektor muzeja Piotr Civinski navodi da je ova donacija veoma važna jer je zgrade potrebno konstantno održavati, jer mnogi od objekata nisu građeni da traju dugo. Muzeju je, kaže Civinski, potrebno između 4.5 i 5 miliona dolara godišnje za održavanje objekata.\nDodaje i da je fondacija pre deset godina osnovana zarad budućnosti novih generacija, za njihovo obrazovanje, a ne upiranje prstom u istoriju bilo koje zemlje. Civinski je zatražio finansijku pomoć još pre dve godine od Nemačke, Sjedinjenih Američkih Dražava i Poljske. Jedino je Nemačka za sada odogovrila na taj poziv.\nKnjige koje ubrzavaju proces prolaska kroz traumu\nPrema njegovim rečima, Aušvic nije samo muzej, već i najveće groblje na svetu, a sećanje je ključ za izgardnju sadašnjosti i budućnosti.\nMerkel je, nakon Helmuta Kola i Helmuta Šmita, treći nemački kancelar koji je posetio nekadašnji koncentracioni logor u kojem je ubijeno oko million ljudi.


NACRT ZAKONA O OBNOVLJIVIM IZVORIMA ENERGIJE: Nacrtom zakona izvršena je podjela postrojenja na mala i utvrđene vrste podsticaja koje mogu ostvariti\nNacrtom zakona o obnovljivim izvorima energije uređuje se oblast planiranja i podsticanja proizvodnje i potrošnje električne energije u postrojenjima koja koriste obnovljive izvore energije, rekao je ministar energetike i rudarstva Republike Srpske Petar Đokić.\nĐokić je naveo da je navedenim zakonom izvršena podjela postrojenja na mala i utvrđene vrste podsticaja koje mogu ostvariti.\n- Zakonskim rješenjem se utvrđuju sistem podsticaja i mjere podsticanja za proizvedenu električnu energiju iz obnovljivih izvora, institucionalno sprovođenje sistema podsticaja, te uređuju pitanja izgradnje postrojenja za proizvodnju električne energije iz obnovljivih izvora - rekao je Đokić u Narodnoj skupštini Republike Srpske obrazlažući zakonsko rješenje.\nOn je naveo da sistem podsticaja, definisan važećim Zakonom o obnovljivim izvorima energije i efikasnoj kogeneraciji ("Sl. glasnik RS", br. 39/2013, 108/2013, 79/2015 i 26/2019), nije dao zadovoljavajuće rezultate u pogledu povećanja učešća obnovljivih izvora u ukupnoj finalnoj potrošnji, a uzrokuje stalno povećanje naknada za krajnje potrošače.\nĐokić je istakao da je radi toga došlo do promjene zakonodavstva EU i usvajanja nove direktive Evropskog parlamenta i Savjeta o promovisanju upotrebe energije iz obnovljivih izvora energije.\n- Nova direktiva predviđa reformu sistema podsticaja tako da podsticajne mjere moraju biti ekonomičnije, odnosno treba da budu zasnovane na tržišnim principima, s ciljem da se ograniči, odnosno smanji rast naknade za podsticanje obnovljivih izvora energije i da bude olakšan razvoj projekata koji koriste obnovljive izvore energije uvođenjem transparentnijeg mehanizma za raspodjelu podsticaja - naveo je Đokić.


UVOD U BIZNIS: CEFTA plus – šansa ili zamena za EU - Nira Press\nPočetna » UVOD U BIZNIS: CEFTA plus – šansa ili zamena za EU\nNa samitu za zapadni Balkan, u Trstu 12. jula, zemlje regiona usvojile su višegodišnji akcioni plan za stvaranje regionalnog ekonomskog područja, kako bi se region bolje ekonomski povezao. Mnogi su to nazvali CEFTA plus.\nTo je očekivana informacija, budući da je Goran Svilanović, generalni sekretar Saveta za regionalnu saradnju, već mesec-dva ranije najavljivao i detalje iz tog akcionog plana. Tako smo, na primer, ranije saznali da plan za stvaranje regionalnog ekonomskog područja sadrži četiri elementa i da će omogućiti potpunu liberalizaciju trgovine unutar regiona. To znači uklanjanje carinskih i necarinskih barijera (koje su, inače, dosta korišćene u primeni CEFTA sporazuma), veću mobilnosti radne snage, reformu investicione politike, ukidanje rominga i digitalizaciju.\nDetaljnije, ovim novima akcionim planom za formiranje regionalnog ekonomskog područja omogućava se i potpuna liberalizacija trgovine uslugama unutar regiona (osiguranje, bankarstvo, turizam i slično), a da bi se povećala mobilnost radne snage, automatski se priznaju diplome i standardizuju profesije. Zatim, predviđena je reforma investicione politike kako bi region prema spolja izgledao kao zajednička investiciona destinacija. Za široke narodne mase najprivlačnija je ideja o digitalizaciji, odnosno o tome da se postepeno ukine roming u telefoniranju između šest ekonomija zapadnog Balkana: Srbije, Bosne i Hercegovine, Crne Gore, Kosova (sa zvezdicom), Makedonije i Albanije.\nAkcioni plan treba da bude usvojen u okviru Berlinskog procesa, a zemlje zapadnog Balkana ciljeve treba da ostvare do 2020. godine, dakle za dve do tri godine. Ideja je da se ovom pojačanom saradnjom regiona podstakne rast privrede u regionu, da se poveća zaposlenost, obezbedi rast investicija, izgradi bolja infrastruktura i omogući naprednija digitalizacija. Rečju, da se bolje iskoristi potencijal regionalnog povezivanja.\nSve je to lepo zamišljeno, samo još da se ostvari. A na putu ostvarenja stoje bar dve nedoumice. Prva: da li je CEFTA plus zamena za EU ili ubrzanje na putu ka EU? Druga: da li će i kada ovo regionalno ekonomsko povezivanje moći da nas pomeri sa sadašnjeg nivoa životnog standarda koji je za oko 70 odsto niži od proseka EU?\nPrva nedoumica mora biti povezana sa političkim uslovljavanjima, bar to pokazuje dosadašnje iskustvo, pa da je ostavimo – političarima. Ali ova druga, koja ima ekonomski prizvuk, ukazuje na značajno siromaštvo zemalja zapadnog Balkana u poređenju sa razvijenim državama EU. Toliko je veliki jaz, da je pitanje da li se, sa sadašnjim stopama ekonomskog rasta, možemo približiti razvijenima čak i za narednih deset godina.\nTo obeshrabruje, ali upravo na to ukazuje realna ocena koju je nedavno dao Bas Baker, predstavnik Međunarodnog monetarnog fonda za centralnu i istočnu Evropu. Prema njegovima rečima, javni dug je i dalje visok u zemljama jugoistočne Evrope, a privredni rast koji se sada ostvaruje na nivou od oko tri odsto, posledica je evropskih i svetskih cikličnih kretanja. Stoga, kada taj talas prođe, pitanje je da li će se rast nastaviti. Jugoistočna Evropa ima veliku stopu iseljavanja što znači da odlazi radno sposobno stanovništvo, naveo je Beker i upozorio da će se to odraziti na rast BDP-a. „Sada značajno zaostajete za razvijenom Evropom. Prema istraživanjima, građani Srbije su 70 odsto siromašniji od proseka EU, a stanovnici BiH 75 odsto“, naveo je Baker, učestvujući u razgovorima na junskom Samitu ministara finansija u Bečićima, u Crnoj Gori.\nPosle takve realnosti, teško je biti optimista i verovati u CEFTA plus.